13.03.2018 u 15:46\nOd novembra avio linija Niš-Beč\nMađarska niskotarifna avio-kompanija Viz er podsetila je danas da će od 15. novembra uspostaviti direktnu liniju na relaciji Niš-Beč, i najavila početak najvećeg procesa širenja poslovanja u svojoj istoriji. U narednih 17 nedelja, ukupno 21 novi avion će biti raspoređen po evropskim aerodromima, što će omogućiti 700 dodatnih polazaka nedeljno i 70 novih linija, navodi se u saopštenju Viz era. Najavljeno je i uvođenje novih destinacija, početak rada nove zapadnoevropske poslovnice u Beču, i pridruživanje 700 profesionalaca timu kompanije od marta do jula ove godine. Viz er je, povodom faze proširenja, putnicima preko akcije Dan rasprodaje sedišta ponudio popust od 20 odsto na sve letove zakazane do 31. maja, za rezervacije izvršene danas do ponoći. (Tanjug)\n13.03.2018 u 12:43\nNakon gotovo tri decenije danas je ponovo uspostavljena direktna avio linija između Beograda i Teherana, operater će biti Iran Er, a karte za se letove na ovoj ealciji prodate su do juna. Ljajić: Bezvizni režim sa Iranom ne sme se dovesti u pitanje Srbija se trudi da rizik od zloupotreba bezviznog režima sa Iranom smanji na najmanju moguću meru i ne sme se dozvoliti da se taj bezvizni režim na bilo koji način dovede u pitanje, jer on donosi ogromnu korist za zemlju u turističkom, ekonomskom i političkom smislu, izjavio je danas ministar trgovine, turizma i telekomunikacija Rasim Ljajić. „Naravno da, kao i svako dostignuće, i ove pozitivne stvari koje imamo sa bezviznim režimom nose odgovarajuću vrstu rizika. Mi nastojima da taj rizik smanjimo na najmanju moguću meru,\n08.03.2018 u 10:57\nKo prizemljuje Aerodrom „Konstantin Veliki“\nNiš – Tokom jučerašnje sednice niškog gradskog parlamenta, na kom je bilo reči i o kupovini vozila za odleđivanje letelica na Aerodromu „Konstantin Veliki“ u Nišu, za šta su izdvojena 32 miliona dinara, odbornici opozicionih stranaka su, izgleda, otvorili Pandorinu kutiju. Neočekivano, ali priloženim dokumentima skrenuli su pažnju na to da ima pokušaja da se o radu Javnog preduzeća „Aerodrom Niš“ i pored izuzetnih rezultata u poslovanju – veliki broj letova i rekord prevezenih putnika – stvori negativna slika. Čak i da ima otvorenog mešanja pojedinaca iz državnih organa u poslovnu politiku preduzeća.\n01.03.2018 u 11:22\nSa skopskog aerodroma uklonjen spomenik Aleksandru Velikom\nSKOPLjE – Nakon što je Skopski aerodrom preimenovan iz „Aleksandar Veliki” u Međunarodni aerodrom Skoplje, noćas je iz aerodromske zgrade iznet i spomenik Aleksandra Velikog, prenela je TV21. Spomenik Aleksandra Velikog smešten je u unutrašnjost skopskog aerodroma 2011, kada je turska kompanija TAV počela da uprava ovim preduzećem. Spomenik je, kako se navodi, bio poklon od Murata Ornekola, generalnog direktora te kompanije. (Tanjug)\n27.02.2018 u 21:51\nRegionalne pretenzije MK grupe\nRegionalne pretenzije biznismena Miodraga Kostića, vlasnika „MK grupe”, sve su veće. Slovenački mediji javljaju da je preko Hotela „Palas Kempinski Portorož” Kostić kupio 7,8 odsto akcija Aerodroma „Portorož”. Time je ukupan Kostićev vlasnički udeo u ovoj vazdušnoj luci dostigao 38 odsto. Da će biti novih preuzimanja u regionu Miodrag Kostić već je nagovestio prilikom svog nedavnog gostovanja na RTS-u. Tada je istakao da je njegov plan da u naredne dve godine 50 odsto biznisa „MK grupe” bude van granica Srbije. To znači da će ovaj privrednik nastaviti da preuzima kompanije iz regiona koje posluju u oblasti bankarstva, hotelijerstva i poljoprivrede.\n25.02.2018 u 09:45\nNaziv „Aleksandar Veliki” skinut sa skopskog aerodroma\nSKOPLjE - Aerodrom u Skoplju više ne nosi ime Aleksandra Velikog, a radnici su sada već stari naziv sa terminala aerodroma skinuli - slovo po slovo, javljaju makedonski mediji. Odlukom makedonske vlade, kao znak dobre volje prema Grčkoj, taj aerodrom se sada zove Međunarodni aerodrom Skoplje i očekuje se da slova tog novog naziva budu uskoro postavljena. Promena imena neće se odraziti na međunarodni vazdušni saobraćaj, jer je skopski aerodrom i ranije koristio skraćenicu SKP. Pre četiri dana, u Makedoniji je započeto i skidanje tabli sa imenom autoputa „Aleksandar Makedonski” duž Koridora 10, koji je preimenovan u „Prijateljstvo”, takođe odlukom vlade u Skoplju. Vlasti u Makedoniji objavile su prošlog četvrtka odluku da će ime aerodroma i autoputa biti\n22.02.2018 u 16:37\nSukob štrajkača „Er Fransa” i policije na aerodromu „Šarl de Gol”\nPARIZ – Francuska policija za razbijanje demonstracija koristila je danas biber sprej protiv zaposlenih iz kompanije „Er Frans”, koji su tokom protesta pokušali da upadnu u terminal na pariskom aerodromu „Šarl de Gol”. Zbog štrajka radnika „Er Fransa”, koji u sedištu kompanije na aerodromu protestuju tražeći povećanje plata, otkazani su letovi kompanije, čime je pogođeno više hiljada putnika. Nezadovoljni radnici pokušali su da jednodnevnim štrajkom izvrše pritisak na menadžment kompanije tražeći povećanje zarada od šest odsto, prenosi AP. Predsednik sindikata kompanije Patrik Anri-Aj kaže da je produktivnost u poslednjih sedam godina povećana za 30 odsto, a da njihove plate nisu nimalo. „Prošle godine naši vodeći menadžeri podigli su sebi plate za 67 odsto, a nama nula\n18.02.2018 u 22:02\nRekordi i uspešni rezultati na nišanu\nNiš – Prilikom svakog boravka u Nišu i na jugu Srbije, i kao premijer i predsednik države, Vučić govorio je o potrebama da se što više razvija ovaj deo naše zemlje. Uvek je naglašavao neophodnost stvaranja boljih uslova za izgradnju novih fabrika i otvaranje novih radnih mesta, za dovođenje jakih investitora, unapređenje saobraćajne infrastrukture i stvaranja vrhunskih uslova za zdravstvenu zaštitu stanovnika i poboljšanje života i standarda građana. Kada je govorio o saobraćaju, pored ostalog, Aleksandar Vučić je u prvi plan isticao značaj i potrebu osavremenjivanja usluga na Aerodromu „Konstantin Veliki”. Niška vazdušna luka treba da bude jedan od pokretača\n14.02.2018 u 15:05\nStefanović zadovoljan nivoom bezbednosti aerodroma „Nikola Tesla”\nPotpredsednik vlade i ministar unutrašnjih poslova Nebojša Stefanović, koji je na aerodromu „Nikola Tesla” prisustvovao pokaznoj vežbi Spasilačko-vatrogasne službe, izjavio je da su sistemi regovanja na vanredne situacije u Srbiji spremni da u najkraćem roku odgovore na sve izazove i da zajedničkim radom utiču da građani budu što bezbedniji. Stefanović je istakao da je Spasilačko-vatrogasna služba aerodroma „Nikola Tesla” na prikazanoj vežbi pokazala da je, uz modernu opremu, sposobna, obučena i spremna da u slučaju nekog incidenta u najkraćem vremenu reaguje. Stefanović, koji je obišao aerodrom „Nikola Tesla”, istakao je da on ima najsavremeniji sistem kontrole, koji će biti komforniji za putnike, jer će bez skidanja obuće i drugih predmeta, moći da se kontroliše ne samo metal,\n06.02.2018 u 13:35\nNa beogradskom aerodromu zbog magle kasnilo pet letova\nNa Aerodromu „Nikola Tesla” u Beogradu od jutros je kasnilo pet letova od ukupno 101 koliko ih je za danas predviđeno, dok je let avio-kompanije Transavia iz Amsterdama za Beograd preusmeren u Sofiju, a povratni let rumunske avio-kompanije Tarom za Bukurešt je otkazan, rečeno je agenciji Beta na tom aerodromu. Kako su istakli, Aerodrom „Nikola Tesla” neprekidno je otvoren za avio-saobraćaj jer raspolaže Kategorijom IIIb, odnosno najsavremenijim uređajima za sletanje i poletanje aviona u uslovima izuzetno smanjene vidljivosti. To praktično znači da su stvoreni uslovi da avioni sleću pri horizontalnoj vidljivosti duž piste do 50 metara i vertikalne vidljivosti od samo 15 metara. Na aerodromu podsećaju i da odluka o tome da li će avio-kompanije sletati ili poletati u uslovima smanjene\n23.01.2019 u 14:49\nProšle godine na poslu stradalo 53 ljudi\nObjavljene poslednje poruke nestalog fudbalera\n23.01.2019 u 14:30\nBogdanović blizu tripl-dabla


Promene u poslovanju i tehnološki višak usled COVID-19 - Gecić Law\nPoslodavci mogu da otpuštaju zaposlene jedino ako pretrpe gubitke u poslovanju u vezi sa posledicama pandemije COVID-19 virusom\nPoslodavci se verovatno osećaju ugroženima povodom pandemije COVID-19 virusom i žele da zaštite svoje poslovanje od ekonomskih efekata pandemije.\nU tom smislu mogu da se odluče na otpuštanje zaposlenih u cilju smanjenja troškova i mogućih gubitaka, pozivajući se na legitimne ekonomske interese u smislu člana 179. stava 5. tačke 1. Zakona o radu.\nMišljenja smo da otpuštanje zaposlenih pre nego što se gubici iskažu u poslovanju kompanija nije u skladu sa zakonom.\nVrhovni kasacioni sud Srbije deli ovo mišljenje. U odluci iz 2015. godine, sud obrazlaže da zaposleni ne mogu da budu otpušteni samo zato što poslodavac očekuje da će pretrpeti finansijske gubitke i da poslodavac mora da dokaže da gubici stvarno postoje, što se najčešće vidi u finansijskim izveštajima.\nInfekcija COVID-19 virusom je sve učestalija na teritoriji Srbije. Za sada, registrovano je više od 55 inficiranih osoba. Očekuje se porast broja inficiranih, a istovremeno je izdata zabrana okupljanja grupa većih od 50 ljudi. Očekuje se donošenje i drugih mera koje se tiču okupljanja. Sve ove mere će zasigurno uticati na privredni sektor, kao i na srpsko tržište i poslovanje mnogih kompanija u Srbiji. Poslodavci u Srbiji će zasigurno preduzeti mere kako bi se zaštitili od mogućih promena na tržištu.\nLoši rezultati poslovanja znače i prostor za otpuštanja. Da li će ovaj scenario pogoditi i zaposlene u Srbiji? Da li poslodavci, u ovom momentu, smeju da odlučuju o broju zaposlenih?\nVrhovni kasacioni sud Srbije je već dao odgovor\nZakon o radu Republike Srbije definiše da zaposlenom može da prestane radni odnos ako za to postoji opravdan razlog koji se odnosi na tehnološke, ekonomske ili organizacione promene. Ovim promenama može da bude pogođeno samo nekoliko zaposlenih, ali, isto tako, ove promene mogu da zahvate celokupne odseke u kompanijama, prouzrokujući masovna otpuštanja.\nU tom smislu, Vrhovni kasacioni sud Srbije je u predmetu Rev2 170/2015 presudio – poslodavci ne mogu da otpuštaju zaposlene na osnovu predviđanja gubitaka u poslovanju. Da bi otkaz ugovora o radu bio u skladu sa članom 179. stavom 5. Zakona o radu, neophodno je da poslodavac dokaže da je došlo do finansijskih gubitaka, što znači da je potrebno da finansijski gubici budu iskazani u finansijskim izveštajima poslodavca, odnosno, moraju biti nedvosmisleno dokazani.\nIako nismo sigurni kako će se situacija odvijati narednih nedelja ili čak narednih meseci, koliko pandemija može da traje, i kakve će biti posledice po tržište, uključujući ali ne ograničavajući se na tržište Srbije, moguće smanjenje broja zaposlenih ne sme da bude zasnovano na strahu kompanija za sopstveni profit, već isključivo mora da se temelji na finansijskim gubicima koje su kompanije zapravo pretrpele zbog pandemije. U suprotnom, poslodavci bi mogli da se suoče sa brojnim sporovima, i posledično, poništaju njihovih odluka o otkazu ugovora o radu, jer će, zasigurno, sudovi zaključiti da je smanjenje broja zaposlenih zbog potencijalnih, ali nedokazanih finansijskih gubitaka protivno zakonu.


Pravda, sloboda, bezbednost, Srbija na evropskom putu: šta posle Eštonove i Baroza?\nVaša lokacija / Beogradski centar za bezbednosnu politiku / Publikacije / Blog / Pravda, sloboda, bezbednost / Srbija na evropskom putu: šta posle Eštonove i ... /\nSrbija na evropskom putu: šta posle Eštonove i Baroza?\nDatum: 04. oktobar 2014.\nIstraživač BCBP-a Bojan Elek analizira kako će izbor novih lica u Evropskoj uniji uticati na Srbiju.\nNa vanrednom sastanku Evropskog saveta, koji je održan u Briselu protekle subote, izabrana su nova lica koja treba da zamene odlazećeg Hermana Van Rompuja i baronicu Ketrin Ešton.\nNa mesto Predsednika Evropskog saveta izabran je poljski premijer Donald Tusk, a na mesto Visoke predstavnice EU za spoljnu i bezbednosnu politiku došla je italijanska ministarka spoljnih poslova, Federika Mogerini.\nUz ranije izabranog Žan-Klod Junkera na mesto predsednika Evropske komisije, ovime je EU dobila troje najviših zvaničnika koji će predvoditi EU u predstojećem periodu punom izazova, kako unutar same EU tako i u njenom neposrednom susedstvu. Kako će ovaj izbor uticati na Srbiju?\nPre svega, Srbija je u procesu pregovora za članstvo u EU te će se novi izbor odraziti na tempo i dinamiku pristupnih pregovora. Zatim, pregovori između Beograda i Prištine su posredovani od strane Visoke predstavnice, te će i uspeh ovog dijaloga u velikoj meri zavisiti od toga kako će se Mogerini snaći u novoj ulozi.\nOvde je bitno razumeti kontekst u kome se EU trenutno nalazi, a koji karakterišu usporena ekonomija i borba sa nezaposlenošću, unutrašnji izazovi u smislu Velike Britanije i njenog nezadovoljstva pravcem kojim se EU kreće, kao i ukrajinsko-ruski konflikt na granicama unije koji predstavlja najveći bezbednosni izazov nakon završetka Hladnog rata.\nJasno je da se dalje proširenje EU ni ne nazire na listi prioriteta. Ovo potvrđuju i 5 oblasti koje je Junker naveo kao prioritete tokom svog predsedavanja Evropskom komisijom: na listi su se našle četiri ekonomske teme kao i rešavanje pitanja Velike Britanije u EU. Odlazeći Predsednik Evropskog saveta Van Rompuj, u svom obraćanju nakon sastanka na kom su Tusk i Mogerini izabrani na nove pozicije, naveo je tri izazova koji očekuju EU u predstojećem periodu. Opet, tu su se našle ekonomska stagnacija, rusko-ukrajinski konflikt i status Britanije u EU.\nI, opet, od daljeg proširenja EU nema ni traga. Ovakav stav prema proširenju znači da Srbija neće biti izložena pritiscima u cilju bržeg i efikasnijeg sprovođenja reformi. Ovakva situacija je najgora moguća za Srbiju jer, kako smo do sada videli, domaća politička elita je uglavnom spremna da se upusti u suštinske reforme tek nakon dugotrajnih uslovljavanja i pritisaka iz Brisela. Bez ovoga, očekuje nas spor tempo reformi u predstojećem periodu i urušavanje demokratskih institucija, vladavine prava i ličnih sloboda. Ovaj nazadni trend se već može uočiti u povećanoj koncentraciji moći u rukama pojedinaca, zaobilaženjem institucija i neprimenjivanju usvojenih zakonskih rešenja, nekontrolisanoj korupciji i kriminalu, usvajanjem zakona po hitnoj proceduri bez javnih konsultacija... Lista je podugačka. Posebno treba skrenuti pažnju na stanje ljudskih prava i sloboda, poput ugrožavanja i ograničavanja slobode medija na šta su već upozoravali OEBS, domaća profesionalna udruženja kao i stručna javnost.\nKada je reč o dijalogu između Beograda i Prištine, tu EU ima ključnu ulogu. Takođe, bitno je napomenuti da se rešavanje ovog pitanja nalazi na mnogo višem mestu na listi prioriteta EU nego što je to proširenje unije. Otuda se mogu očekivati mnogo veći pritisci na Srbiju u ovoj oblasti, a pre svega u smislu primene Briselskog sporazuma za čiju usporenu implementaciju EU prvenstveno drži odgovornim Beograd. Politika štapa i šargarepe je i ovde do sada davala rezultate, te će se sa njome verovatno i nastaviti u predstojećem periodu. Deo domaće javnosti je od početka bio obradovan činjenicom da Mogerini može preuzeti funkciju Visoke predstavnice, navodeći njen prijateljski nastrojen odnos sa Rusijom kao dokaz da će i prema Srbiji voditi popustljiviju politiku, pre svega u oblasti usklađivanja spoljne politike Srbije u vezi sa sankcijama koje je EU uvela Rusiji. Međutim, kada je u julu bila u poseti Srbiji, Mogerini je jasno i nedvosmisleno stavila do znanja da do usklađivanja spoljne politke Srbije i EU mora doći. Otuda je jasno da je trenutna politika balansiranja koju srpska Vlada vodi, iako može potrajati još neko vreme, neodrživa na duži rok i pogubna po dugoročne interese Srbije.\nU ovakvoj situaciji gde nedostaje spoljnih uticaja, ostaje na građanima, civilnom društvu i medijima da insistiraju i vrše pritisak na Vladu da se otpočne sa sprovođenjem reformi, pre svega u oblastima pravosuđa, borbe protiv organizovanog kriminala i korupcije. Vlada Srbije, ukoliko želi da bude shvaćena kao kredibilan i ravnopravan partner na međunarodnoj sceni, mora mnogo revnosnije da ispunjava na sebe preuzete obaveze. Ovde se misli pre svega na Briselski sporazum. Odredbe ovog sporazuma , kakve god one bile i koliko god nepovoljne po Srbiju, Vlada je prihvatila i obavezala se na njihovo ispunjavanje. Takođe, jedna od obaveza država u procesu priključenja EU jeste i usklađivanje svoje spoljne politike sa evropskom. S tim u vezi, Vlada Srbije mora što pre preispitati politiku balansiranja i utvrditi kurs spoljne politike u skladu sa svojim strateškim opredeljenjem i dugoročnim interesima.\nAutor: Bojan Elek, istraživač BCBP-a\nPovezane teme:Pravda / Sloboda / Bezbednost, Blog, Srbija i EU, evropske integracije


NACILJANA NOVA META: Pored Medojevića, Zvezda bi još jednog fudbalera iz Nemačke! (VIDEO) - Domaći fudbal, Fudbal\nHotSport»Fudbal»Domaći fudbal»NACILJANA NOVA META: Pored Medojevića, Zvezda bi još jednog fudbalera iz Nemačke! (VIDEO)\nNACILJANA NOVA META: Pored Medojevića, Zvezda bi još jednog fudbalera iz Nemačke! (VIDEO)\nVladimir Kolarik| 2018-05-18T19:31:24+01:00\t18. maja 2018. 19:12|0 komentara|HotSport\nDok su priče oko prelaska Slobodana Medojevića iz Darmštada u Zvezdu sve glasnije, danas se pojavila informacija da bi sa njime u paketu na “Marakanu” mogao da stigne i njegov klupski drug.\nNaime, tokom današnjeg dana pojavila se informacija da je novi šampion Srbije zainteresovan da u svoje redove dovede i reprezentativca Trinindada i Tobaga, Dževina Džounsa, koji se najbolje snalazi na poziciji levog krila.\nDžouns je ove szone za Darmštad odigrao 16 utakmica i postogao jedan gol, a navodno su se čelnici Zvezde na jednoj utakmici nemačke Cvajte i uživo uverili u njegove kvalitete, a odluka o njegovom eventualnom angažuvanju biće doneta u narednom periodu.\nDževin Džouns je za selekciju Trininada i Tobaga odigrao 68 utakmica, a afirmaciju je stekao u američkoj MLS ligi gde je nastupao za ekipe Čikaga i Sijetla.\nTAGOVI: Crvena Zvezda, Slobodan Medojević, Darmštad


Lokal pres: Reagovati na “hajke” funkcionera u Šapcu - Glas Podrinja\nPoslovno udruženje asocijacije lokalnih nezavisnih medija - Lokal pres uputilo je danas pismo Savetu za štampu u kojem su zatražili da Savet reaguje povodom "hajke" koju pojedini direktori javnih službi u Šapcu i stranački funkcioneri vode protiv redakcije lokalnih medija "Podrinske" i televizije Šabac.\nU pismu se navodi da Lokal pres ne osporava integrtet odluke Komisije za žalbe Saveta za štampu u predmetu žalbe na pisanje Podrinskih novina, već da je potrebno ukazati na političku zloupotrebu odluke koju je Komisija donela.\nKako se navodi, lokalni funkcioneri koriste odluku Komisije kao “krunski dokaz” da novinari novina “Podrinske” i televizije Šabac ne poštuju Kodeks novinara, te da nisu novinari i da ih ubuće neće pozivati na konferencije za novinare ustanova kojima rukovode, niti odgovarati na njihova pitanja i davati im izjave.\n“Smatramo da Savet, kao i njegovi osnivači, treba da obaveste javnost u Šapcu, a i Srbiji, da samoregulatorno telo ne donosi odluke koje se mogu upotrebljavati za vođenje političkih kampanja ili etiketiranje novinara i redakcija, već donosi odluke o tome da li je kršen Kodeks u pojedinačnim slučajevima prema podnetim žalbama”, ističe se u saopštenju.\nLokal pres je ocenio da je politička kampanja protiv dva lokalna medija primer nedozvoljenog pritiska na slobodu medija sa neskrivenom namerom da se tim medijima onemogući rad i uskrate informacije i sa nesakrivenom pretnjom da će biti ugašeni kada stranka, kojoj direktori tih službi pripadaju, dođe na vlast.


Dalas zaustavljen u Ouklendu posle 17 uzastopnih pobeda\nPet utakmica NBA sezone odigrano je u ponedeljak uveče, a najveće iznenađenje priredili su Golden Stejt Voriorsi koji su najboljem timu lige Dalasu naneli prvi poraz u poslednjih 18 utakmica. Bio je to tek treći neuspeh Mevsa u poslednja tri meseca i 10. poraz ove sezone, uz 52 trijumfa. Ukoliko žele da izjednače rekord Čikago Bulsa iz 1996. godine, moraće da trijumfuju na preostalih 18 mečeva.\nVeče posle najubedljivije pobede u sezoni, izabranici Ejvorija Džonsona izgledali su kao prosečan NBA tim, a ne kao ekipa koja nije izgubila meč još od 25. januara. Upravo zato, njihov najduži pobednički niz u istoriji kluba, završio se na cifri 17, što je ironično bila i konačna razlika u korist raspoloženih Golden Stejt Voriorsa – 117:100. Rezervista Mikael Pjetrus bio je najefikasniji sa 20 poena, dok su četvorica startera domaćih postigla po 16 – Ričardson, Džekson, Herington i Bedrins. Identičan učinak kod Mevsa imali su Džejson Teri i Devin Heris.\nDrugi put u poslednje tri utakmice Leandro Barbosa postigao je 32 poena, što mu je rekord karijere, a Finiks je lako i ubedljvo pobedio Hjuston – 102:82 za 10. trijumf u poslednjih 11 mečeva, od All-Star vikenda. Još petorica košarkaša Sansa imala su dvocifren učinak, a Šon Merion i "dabl-dabl" - 14 poena, 15 skokova. Kod Rokitsa, kojima je ovo bio šesti uzastopni poraz u duelu sa Finiksom, najefikasniji je bio Trejsi Mekgrejdi sa 19 koševa, ali je imao čak 28 pokušaja iz igre (osam pogodaka).\nU ostalim utakmicama, Toronto je trijumfovao u Milvokiju – 108:93, Nju Džersi u Memfisu – 113:102, dok je Šarlot u svojoj dvorani bio bolji od Orlanda – 119:108. Darko Miličić je bio u prvoj petorci i za 26 minuta postigao 8 poena, uz 4 skoka, 2 blokade i jednu asistenciju.


Osmani pozvala vladu da razreši dužnosti članove Srpske liste - Gorapress.net\n08.07.2020. u 21:52\nPredsednica Skupštine Kosova Vjosa Osmani zatražila je razrešenje članova Srpske liste koji su deo Vlade Kosova, posle njihove izjave u znak podrške predsedniku Srbije Aleksandru Vučiću po pitanju statusa Kosova.\nPrema mišljenju Osmani javni stavovi Srpske liste, koja poziva kosovske Srbe da "poštuju odluke vlade Srbije i Vučića, su nedopustive", pa je tako već pokrenula inicijativu za sastavljanje rezolucije koja poziva kosovsku vladu da ukloni iz vlade, kako kaže, one koji se Vučiću pridruže "u političkom i diplomatskom ratu protiv Kosova".\nOsmani je na svom Fejsbuk nalogu pozvala sve političke stranke da podrže usvajanje rezolucije.\nPrema njenim rečima, čak i ako Hotijeva vlada ćuti na takve stavove, Skupština ne bi smela tako nešto da radi.\n“Čak i ako ostavimo po strani pitanje borbe sa pandemijom, poziv Srpske liste (koalicionog partnera od čijih glasova zavisi Vlada Kosova) da podrži politički i diplomatski položaj Srbije protiv Kosova je poziv protiv ustavne regulacije i suvereniteta naše zemlje", napisala je Osmani na Fejsbuk nalogu.


Ministar Dačić razgovarao sa predsednikom Predstavničkog doma Parlamenta Maroka\nVršilac dužnosti premijera Srbije i ministar spoljnih poslova Ivica Dačić danas je u Ministarstvu spoljnih poslova primio delegaciju Kraljevine Maroko predvođenu predsednikom Predstavničkog doma Parlamenta Habibom El Malkijem.\nMinistar Dačić poželeo je dobrodošlicu visokom zvaničniku Maroka i zahvalio mu na dolasku na svečani prijem povodom preuzimanja dužnosti predsednika Srbije Aleksandra Vučića.\nTokom razgovora sa predsednikom Predstavničkog doma Parlamenta Maroka Habibom El Malkijem izraženo je obostrano zadovoljstvo povodom dobrih odnosa dve zemlje i potvrđena je spremnost za njihovo dalje svestrano unapređivanje, naročito u oblasti ekonomije, trgovine i kulture.\nMinistar Dačić je istakao da Maroko i Srbiju veže dugogodišnje prijateljstvo i podsetio da se tokom 2017. godine navršava 60 godina od uspostavljanja diplomatskih odnosa dve zemlje. S tim u vezi, pozvao je na dalje unapređenje bilateralne i multilateralne saradnje.


Broj potvrđenih slučajevakorona virusa dostižu rekordne cifre i Evropa prolazi kroz drugi talas pandemije, ali je smrtnost je i dalje znatno ispod vrhunca u aprilu. Međutim, stručnjaci upozoravaju da ima znakova da bi ove zime razvoj događaja mogao da bude tragičniji, piše CNN.ž\nPiše: J.M. 24.09.2020. 21:50\nNaučnici sa Oksforda upozoravaju na poražavajuće posledice koje korona može da ima Foto: Profimedia\nBolnice u Evropi su sada bolje opremljene za lečenje Kovida-19. Mere poput fizičke distance i maski postale su norma, a širenje infekcije u poslednje vreme uglavnom se dešava među mlađima, kod kojih je manja verovatnoća da će umreti ukoliko se zaraze. Ipak, dolazi hladnije vreme i bliži se sezona gripa. Infekcija se širi na stariju populaciju i postoje znakovi da se ljudi umaraju od pridržavanja mera.\n"Očigledno je da zapravo nemamo nikakve načine za sprečavanje da Kovid-19 kruži osim mera fizičke distance ili karantina. Još nemamo vakcinu", rekao je za CNN Majkl Hed, viši naučni saradnik za globalno zdravlje na Univerzitetu u Sauthemptonu u Velikoj Britaniji.\nMada ne očekuje da će smrtnost dosegnuti nivo iz prvog talasa, dodao je:\n"Broj zaraženih poprilično će se povećati, biće dosta hospitalizovanih i dosta opterećenja na zdravstvene službe. Biće i dosta mrtvih."\nBroj novozaraženih u Evropi dosegnuo je rekordnu brojku od 52.418 prema sedmodnevnom proseku u utorak, pokazali su podaci Univerziteta Džon Hopkins, piše "Indeks hr". Iistovremeno je prijavljeno samo 556 smrtnih slučajeva, a nedeljni prosek 10. aprila bio je 4.134 preminule i 31.852 zaražene osobe. U Severnoj Americi u utorak je prosek za sedam dana bio 44.547 slučajeva i 722 preminule osobe na populaciju od 366 miliona stanovnika u poređenju sa 750 miliona ljudi u Evropi.\nDrugi talas je tuFoto:Profimedia\nBolnice su sada bolje osposobljene za dijagnostikovanje i lečenje virusa, što znači da su stope smrtnosti za pacijente na jedinicama za intenzivno lečenje pale s prolećnih 50 odsto na današnjih 20procenata. Ali Bugarska, Hrvatska, Malta, Rumunija i Španija beleže kontinuirano povećanu stopu smrtnosti.\nU prvoj nedelji septembra najveći broj novih slučajeva odnosio se na populaciju od 25 do 49 godina, upozorio je direktor Svetske zdravstvene organizacije (WHO) za Europu Hans Kluge, ali zabeležen je i porast zaraze u populaciji od 50 do 79 godina.\nHed je istakao da će se porast broja zaraženih u jednom trenutku pretvoriti u infekcije među starijom populacijom, što će značiti i veću smrtnost:\nDodao je da više slučajeva u zajednici znači i više mogućnosti da virus uđe u institucije poput domova za starije. Dolazak sezone gripa, takođe, izaziva zabrinutost zbog potencijalnog tereta po zdravstveni sistem. Primera radi, Francuska je prošle subote imala najveći broj novozaraženih u jednom danu (13.498), a prošle nedelje broj pacijenata na intenzivnoj nezi porastao je za 25 odsto.\nSmrtni slučajevi nisu jedini problem. Pritisak na bolnice takođe se povećava brojem pacijenata koji su dugo na lečenju, odnosno osoba koje više od mesec dana nakon zaraze osećaju simptome korona virusa.\n"Čak i kod mlađih ljudi ima 10 do 20 procenata zaraženih koji imaju dugoročne posledice nakon inicijalne zaraze", istakao je Hed.\nPrema njegvoim rečima, to znači da će i u sledećim mesecima, pa i godinama, postojati pritisak na zdravstveni sistem.\nPeter Drobac, lekar globalnog zdravlja i direktor Skol Centra za socijalno preduzetništvo pri oksfordskom univerzitetu, rekao je za CNN da bi bilo neodgovorno kada bi Evropa dopustila da se stopa smrtnosti vrati na aprilski nivo.\nRekao je da "kod ovog konkretnog virusa nismo otkrili nijedan sezonski obrazac", kao i da će se sa hladnim vremenom ljudi vratiti u zatvorene prostore, gde je širenje virusa verovatnije. Iako većina zemlja sada ima kapacitete za testiranje, Drobac je napomenuo da "pojačano testiranje ne objašnjava porast broj slučajeva koje vidimo", zato što je i sve veći postotak uzoraka pozitivan.\n"Očigledno je da gubimo kontrolu. Znamo dovoljno o tome kako se virus ponaša, kako se prenosi, kako ga kontrolisati, kako ga lečiti kad se ljudi zaraze, da bismo mogli da postignemo da drugi talas zaraze ne bude tako pogubno velik, jer to bi značilo mnogo mrtvih i preopterećenost zdravstvenog sistema", rekao je Drobac.\nPristup drugom talasu razlikuje se u celoj Evropi. Čelnici pokušavaju da uravnoteže zaštitu javnog zdravlja izbegavajući katastrofalne ekonomske posledice nacionalnih karantina. Španija je prošli petak imala 14.389 novozaraženih. U Madridu, u kojem se beleži trećina slučajeva, stanovnici 37 okruga smeju da napuste domove samo kako bi išli na posao, u školu ili iz medicinskih razloga, a parkovi i igrališta zatvoreni su od ponedjeljka, navodi "Indeks hr".\n"Zaključak je da se u mnogim evropskim zemljama već pojavio drugi talas. Naše aktivnosti u sledećim nedeljama i kroz zimu biće presudne za zaustavljanje širenja, ali ako se uskoro ne budemo mogli da se nosimo sa tim, svakako ćemo imati više mrtvih, posebno u zemljama kao što su Velika Britanija, Španija i Francuska", objasnio je Drobac i dodao da će Evropa ponovo morati da "izravnakrivulju" kroz socijalnu distancu i higijenske mere, kao i sveobuhvatno testiranje i praćenje kontakata.\nVeruje da je malo verovatno da će zemlje ponovno pribeći nacionalnim karantinima koji su tokom proleća bili uobičajeni pristup, delom i zbog toga što postoji javni otpor i umor zbog ograničenja.\n"Mislim da će biti teško dobiti javnu i političku podršku za tako nešto. Mislim da su ljudi umorni od toga. Na više načina mislimo da bi zima mogla da postane savršena oluja. Zbog toga bih voleo da smo leto bolje iskoristili kako bismo zaista uništili virus i osigurali bolju poziciju".\nzdravo telo korona virus kovid-19 drugi talas Majkl Hed


Putin: Moskva je za mir i stabilnost u Avganistanu i zaustavljanje migracija\nRuski predsednik Vladimir Putin rekao je da je Moskva zainteresovana za mir i stabilnost u Avganistanu i da se odatle zaustavi egzodus nastao od kad su talibani preuzeli vlast prošlog meseca.On je na videokonferenciji razgovarao sa zvaničnicima iz Brazila, Rusije, Indije, Kine i Južne Afrike, zemljama BRICS-a.\nSagovornicima je rekao da "Rusija, baš kao i njeni partneri iz grupe BRIKS (BRICS), dosledno podržava uspostavljanje dugo očekivanog mira i stabilnosti u Avganistanu".\nPutin je rekao da je Rusija "zainteresovana da zaustavi tok migracija" i želi da Avganistanci "žive mirnim i dostojanstvenim životom u svojoj otadžbini".\nMoskva, koja je vodila desetogodišnji rat u Avganistanu koji se okončao povlačenjem sovjetskih trupa 1989. godine, vratila se diplomatski kao posrednik u poslednjih nekoliko godina.\nIako smatra talibane zabranjenom terorističkom organizacijom, Rusija je godinama održavala veze sa njima.\nZa razliku od mnogih drugih zemalja, Rusija nije obećala da će primiti avganistanske izbeglice nakon preuzimanja vlasti od strane talibana.\nPutin je ranije rekao da Moskva ne želi da u Rusiju dodju "teroristi pod maskom izbeglica".\nAšraf Gani tvrdi da je napustio Avganistan da bi se sprečilo krvoproliće u Kabulu\nBivši avganistanski predsednik Ašraf Gani izjavio je da je njegov odlazak avionom iz Kabula 15. avgusta organizovan da bi se u glavnom gradu Avganistana sprečilo krvoproliće.\nOn je na Tviteru naveo da mu je obezbedjenje savetovalo tajni odlazak, što je otvorilo kapije grada talibanima.\nGani odbacuje optužbe za korupciju, tvrdeći da su u zemlji ostali milioni dolara, i dodaje da bi trebalo sprovesti nezavisnu istragu.\nOdlazak Ašrafa Ganija iz zemlje naišao je na kritike Avganistana i medjunardone zajednice.\nSAD upozoravaju na mogućnost regeneracije Al Kaide u Avganistanu\nMinistar odbrane SAD Lojd Ostin izjavio je da bi ekstremistička grupa Al Kaida mogla da pokuša da obnovi prisustvo u Avganistanu posle povlačenja američkih vojnika i nasilnog dolaska talibana na vlast.\nAl Kaida je koristila Avganistan kao bazu pre 20 godina, kada je izvela napade na Njujork i Vašington.\nNa kraju četvorodnevne turneje po državama Persijskog zaliva, Ostin je novinarima u Kuvajtu rekao da su SAD spremne da spreče povratak Al Kaide u Avganistanu koji bi ugrozio SAD.\nAvganistan je bio utočište borcima Al Kaide od 1996. do 2001. godine, kada su tom zemljom vladali islamski ekstremisti talibani.\nNakon napada na Njujork i Vašington 11. septembra 2001. godine, SAD su izvršile invaziju na Avganistan i ubrzo zbacile talibanski režim pošto je odbio da izruči lidere Al Kaide.\nTokom 20 godina američkog prisustva u Avganistanu Al Kaida je gotovo uništena, ali je pitanje obnove njenog delovanja otvoreno povratkom talibana na vlast.\nOko 800 ljudi evakuisano zbog požara na jugozapadu Španije\nOko 800 ljudi je evakuisano iz svojih domova, a drumski saobraćaj je u prekidu dok vatrogasne ekipe i avioni gase požar na jugozapadu Španije, saopštile su danas regionalne vlasti. Požar je izbio na planinama u provinciji Malaga kasno sinoć i proširio se tokom noći, zbog čega je odmah evakuisano oko 400 ljudi u blizini letovališta Estepona.\nVlasti su zbog širenja vatre ispraznile sve stambene objekte.\nOko 250 vatrogasaca učestvuje u gašenju požara, uz pomoć 29 aviona i helikoptera, saopštile su vlasti.\nGradonačelnik Estepone Hose Grasija Urbano rekao je novinarima da istražitelji veruju da je požar namerno podmetnut obzirom da je izbio na dva različita mesta.\nZbog dima je bilo zatvoreno oko 14 kilometara važnog auto-puta A7, ali je saobraćaj obnovljen do podneva, a onda ponovo blokiran jer je jak vetar raspirivao plamen.\nRegionalna vatrogasna služba saopštila je da konfiguracija terena otežava gašenje požara.\nStotinak civila medju kojima su i američki državljani stiglo je u Dohu avionom iz Kabula u prvom letu koji prevozi strance iz Avganistana otkako su američke i NATO snage napustile tu zemlju.\nDesetine osoba koje su napustile Avganistan evakuisane su avionom Katar ervejza koji je leteo za Dohu.\n"Mogli smo da osiguramo prvi let sa putnicima... zahvaljujemo talibanima na njihovoj saradnji. Upravo smo to očekivali od talibana, da vidimo da se pozitivne izjave pretaču u akciju", rekao je on u izjavama prenetim na televiziji.\nJužna Koreja testirala svoju prvu balističku raketu more-zemlja\nJužna Koreja testirala je stratešku balističku raketu more-zemlja sopstvene proizvodnje, javila je južnokorejska novinska agencija Jonhap.Proba je bila prošle nedelje sa nove takodje lokalno razvijene podmornice od 3.000 tona, opremljene sa šest vertikalnih lansirnih cevi, navodi agencija, pozivajući se na neimenovane vojne izvore.\nJonhap navodi da probe novih raketa treba da doprinesu spremnosti Seula u odbrani od Severne Koreje.\nIzbori u Maroku: Poraz vladajuće islamističke partije u korist liberala\nPoraz na parlamentarnim izborima u korist liberalnih stranaka, prvi su jutros objavljeni rezultati glasanja.\nMinistar unutrašnjih poslova Abdelouafi Laftit rekao je da je Partija pravde i razvoja sa 125 poslaničkih mesta pala na 12.\nOva umerena islamistička partija daleko zaostaje za svojim glavnim rivalima, liberalnim strankama Nacionalni zbor nezavisnih i Partija za autentičnost i modernost, kao strankom desnog centra Istiklal.\nOve partije su osvojile 97, 82 i 78 glasova, od ukupno 395 poslanika.\nGlasanje je teklo "normalno", rekao je Laftit, dodajući da je bilo samo nekih izolovanih slučajeva nepravilnosti tokom juče održanih izbora.\nUragan Mindi stigao do obala Floride\nTropska oluja Mindi stigla je jutros rano do američke države Floride, samo nekoliko sati pošto je formirana u Meksičkom zalivu.\nUragan napreduje brzinom 33 kilometara na sat, a vetar dostiže brzinu od 45 kilometara na sat, javio je američki Nacionalni centar za uragane (NHC).\nMeteorolozi su upozorili da će oluja doneti obilne kiše na Floridi i u susednoj državi Džordžiji.


MyCity » Domaća IT scena, internet provajderi » Pogodak od sada pretrazuje i Srpsku blogosferu\nPoslao: 08 Sep 2006 17:02\nPogodak i Srpska blogosfera\nCitat:Pokrenuli smo pretraživač po srpskim blogovima! Trenutno je u test „beta“ fazi, iz tog razloga Vas molimo da uvažite eventualne greške, te nas obavestite o njima na podrska@pogodak.rs.\nCilj nam je da putem pretrage okupimo sve srpske blogove na jednom mestu. Ukoliko smatrate da bi se u rezultatima pretrage trebao naći neki blog, koji još uvek nije u našoj bazi, možete ga dodati preko opcije Dodaj svoj blog.\nUkupno su 549 korisnika na forumu :: 17 registrovanih, 0 sakrivenih i 532 gosta :: [ Administrator ] [ Supermoderator ] [ Moderator ] :: Detaljnije\nKorisnici trenutno na forumu: Djole, Doca, Drug pukovnik, Duh sa sekirom, Georgius, Ilija Cvorovic, ivan979, jaeger, kaptain, krkalon, maCvele, miodrag, piton, Suva planina, Trpe Grozni, vlvl, W123


Kako sačuvati privatnost uz Gugl naočare\nGugl naočare će se uskoro pojaviti u širokoj prodaji pa je i vreme da se pokrenu neka uznemirujuća pitanja u vezi sa ovim novim uređajem, kao što je - kako sačuvati privatnost.\nInternet gigant Gugl počeo je sa prodajom svog najnovijeg uređaja, Gugl naočara, ali samo odabranoj grupi ljudi u Sjedinjenim Državama, koji će ih testirati. Na osnovu njihovog iskustva Gugl će naštimovati naočare i izbaciti finalni proizvod na tržište. Kako izveštava novinarka Glasa Amerike Elizabet Li najveća zabrinutost potrošača je – kako sačuvati privatnost.\nČim je čula za Gugl naočare, profesorki Marši Dokins pala je na pamet jedna stvar: “Pomislila sam da je to nešto što bi bilo korisno za moje učenike, ali i za mene”.\nOna smišlja načine na koje bi mogla da iskoristi video mogućnosti Gugl naočara u obrazovne svrhe.\nMeđutim, nisu svi oduševljeni ovom novom tehnološkom napravom. Problem sa očuvanjem privatnosti se javlja kada za razliku od Dokins, korisnici Gugl naočara snimaju ljude bez njihovog znanja i pristanka. Džon Simson je direktor projekta za privatnost u kompaniji za zaštitu potrošača.\nMeđutim, Kris Dejl iz Gugla kaže da su inženjeri razmišljali o tome kada su pravili naočare.\nIpak, kao što je reditelj Kris Beret pokazao na snimku, koji je postavio na Jutjub, u stvari je lako snimiti ljude bez njihovog znanja. On je snimio ovo hapšenje posle vatrometa svojim Gugl naočarama.\nMajk Diđiovani već je smislio kako da samo namigne i napravi fotografiju Gugl naočarima. Hakeri su programirali softvere za prepoznavanje lica na Gugl naočarima. Taj softver skenira lice, identifikuje osobu i pronađe sve podatke o njoj. Predstavnici Gugla kažu da neće odobriti aplikaciju za prepoznavanje ljudi.\nMarša Dokins planira da diskusiju o zaštiti privatnosti pokrene na svojim predavanjima, dok u isto vreme i ona i studenti budu koristili Gugl naočare.


Nogometna reprezentacija Bosne i Hercegovine večeras igra protiv Francuske utakmicu u okviru kvalifikacija za Svjetsko prvenstvo u Kataru 2022. godine.\nSelektor aktuelnog svjetskog prvaka Francuske, na konferenciji za novinare u Sarajevu je kazao da je “sasvim sigurno da će utakmica biti teška”, da su BiH i Francuska najbolje ekipe, ali da bi tu dodao i Ukrajinu.\n“Zaista je riječ o teškoj grupi, sasvim sigurno je da će utakmica biti teška, da ekipa BiH ima dosta kvaliteta. Ovo nije odlučujući, ali je važan meč, jer onaj koji pobjedi biće bolje plasiran za buduće utakmice”, rekao je Deschamps.\nFudbalska reprezentacija BiHIvaylo PetevZmajevi\nPrevious article Njemački mediji o Bogiću Bogićeviću: “Iznenađuje činjenica da tokom tajnog glasanja nije dobio većinu”\nNext article Opšta frka u Banja Luci, Draško Stanivuković se razljutio pa najavio: Plata manja za 605 KM svim odbornicima koji ne znaju!\nNovi selektor Zmajea Ivaylo Petev objavio spisak: Pogledajte koga je sve pozvao na okupljanje!\nOpšta frka u Banja Luci, Draško Stanivuković se razljutio pa najavio: Plata manja za 605 KM svim odbornicima koji ne znaju!


Rasklapanje Sony Xperia Z3 smartphone-a - IT magazin\nRasklapanje Sony Xperia Z3 smartphone-a\nSony Xperia Z3 je upravo rasklopljenja od strane MyFixGuide portala, i možemo da vidimo od čega je napravljen najnoviji vodeći Android telefon ove kompanije. Vodič takođe prolazi kroz svaki korak demontaže, što je korisno ako vam ikada bude trebalo da zavirite unutra.\nMeđutim, pošto će proces rasklapanja poništiti garanciju, savjetujemo vam da to ne radite. U svakom slučaju, leđni poklopac telefona je lagan za otvaranje sa pravim alatom. Nakon otvaranja navedenog poklopca, možete da vidite kako je Sony izolovao telefon i omogućio mu da uzme časove ronjenja u dubini od preko 1 metar i u trajanju od preko 30 minuta.\nAko se uputite na link ispod, moći ćete da vidite sve korake rasklapanja, i dok ste na tome, preporučujemo vam da pogledate neobično podvodno otpakivanje Xperia Z3 telefona, naravno, ako već niste.


Da li će poskupiti školarina u RS? – mojKontakt portal – Radio Televizija Kontakt\nBy Bojan Hrstić / 21. 02. 2017.\nMinistarstvo prosvjete i kulture RS još nije dobilo prijedloge univerziteta o povećanju školarine za narednu akademsku godinu, a ukoliko ga dobije, konačnu odluku o visini školarine donijeće Vlada RS.\nIako su tek u pitanju određene najave, studenti smatraju da je bilo kakvo povećanje školarine neprihvatljivo dok se ne poboljšaju uslovi studiranja.\nPrema riječima Milana Milišića, predsjednika Unije studenata RS, povećanje cijene studiranja nije realno, barem dok se ne riješe neke druge stvari.\n“Povećanje školarina nije u interesu studenata i mi ćemo se kao i prethodnih godina zalagati da do toga ne dođe sve dok se ne riješe smještajni kapaciteti za studente i laboratorijska oprema”, rekao je Milišić.\nZoran Grahovac, predsjednik Studentskog parlamenta Banjalučkog univerziteta, kaže da studenti neće pristati na povećanje školarine ukoliko se ne poboljšaju uslovi studiranja.\n“Samo puko povećanje školarine bez poboljšanja uslova studiranja nije prihvatljivo”\n“Samo puko povećanje školarine bez poboljšanja uslova studiranja nije prihvatljivo”, rekao je Grahovac, dodajući da je prije svega potrebno uraditi jednu sveobuhvatnu analizu po ovom pitanju.\nZa najveći broj studijskih programa prvog ciklusa studija školarine iznose 440 KM, dok su za manji broj studijskih programa školarine 660 KM, a za određene studijske programe iz oblasti umjetnosti 1.500 KM.\nMilan Mataruga, rektor Banjalučkog univerziteta, u petak je nakon sastanka rektorskih kolegijuma oba javna univerziteta u RS rekao da se, između ostalog, razgovaralo o finansiranju javnih univerziteta, uštedama kroz pravilnike, te mogućnostima povećanja školarine.\nPotrebno razgovarati sa Ministarstvom\nRadoslav Grujić, rektor Univerziteta u Istočnom Sarajevu, kaže da je za povećanje školarina tek potrebno razgovarati sa Ministarstvom o toj temi, jer je očigledno da nema dovoljno sredstava u budžetu za funkcionisanje univerziteta.\n“Zbog toga moramo naći dodatna sredstva. Postoje neki prijedlozi i varijante kod kolega sa Banjalučkog univeziteta, ali još ništa nije predlagano. Mi nemamo konkretan prijedlog”, rekao je Grujić, dodajući da školarina na oba javna univerziteta treba da bude ista.\nPrema odredbama Zakona o visokom obrazovanju, javne visokoškolske ustanove predlažu Ministarstvu prosvjete i kulture RS visinu školarine za narednu akademsku godinu za sve studijske programe, u skladu sa mjerilima koja se određuju opštim aktom visokoškolske ustanove i kojima se utvrđuje odnos između visine školarine i troškova studija za jednu akademsku godinu. Iz Ministarstva kažu da prijedloge univerziteta još nisu dobili.\n“Konačno donošenje odluke o visini školarine je u nadležnosti Vlade RS, koja odluku donosi na prijedlog Ministarstva prosvjete i kulture. Visina školarine u RS nije mijenjana posljednjih 10 godina i najniža je u regionu”, rekli su juče iz Ministarstva prosvjete i kulture RS.\nInternet eksplodirao zbog Trampovih “džentlmenskih” manira VIDEO\nBijesni horoskop: Kad ih uhvati ‘žuta minuta’, bježite od njih…


Bujice u opštini Mali Zvornik prouzrokovale velike štete na komunalnoj infrastrukturi i imanjima građana\nČlanovi Štaba za vanredne situacije opštine Mali Zvornik ramotrili su jutros informaciju o stanju na području opštine Mali Zvornik i preduzetim hitnim merama, usled obilnih padavina i izlivanja bujičnih vodotokova.\nKonstatovano je da su bujice na više lokacija u opštini prouzrokovale oštećenja puteva, mostova, vodovodne mreže i poplavile više stambenih i drugih objekata, a najteže su pogođene mesne zajednice Donja Borina, Radalj i Donja Trešnica.\nUsled poplave, u ovim mesnim zajednicama saobraćaj se odvija otežano, dok je u pojedinim delovima došlo je i do prekida u vodosnabdevanju.\nU Donjoj Borini poplavljeno je više stambenih i drugih objekata, među kojima i fudbalsko igralište.\nOštećenja su evidentna na putevima, mostovima, vodovodu i drugoj infrastrukturi.\nNabujala reka Plještanica odnela je deo puta u mesnoj zajednici Budišić.\nRadaljska reka izlila se kod Baćinog mosta i Milića mosta i na više lokacija oštetila ili u potpunosti odnela delove regionalnog puta u Radalju.\nU Donjoj Trešnici bujica je na više mesta potkopala put i oštetila noseći stub novoizgrađenog mosta, nedaleko od kamenoloma u ovom selu.\nZbog izlivanja vode na kolovoz, na državnom putu u mesnoj zajednici Donje Naselje, nedaleko od železničke stanice, saobraćaj je tokom jučerašnjeg dana više puta bio u prekidu, a tokom jutarnjih sati odvijao se otežano.\nHitnim saniranjem zapušenog propusta za vodu u naselju Zeljići sprečeno je izlivanje obližnjeg potoka i plavljenje ovog naselja.\nKako je rečeno, radi trajnog rešavanja problema zapušenog propusta u ovoj mesnoj zajednici, upućen je dopis nadležnim preduzećima „Železnice Srbije“ i „Putevi Srbije“ za zamenu cevi, odnosno ugradnju cevi većeg promera.\nOpština Mali Zvornik hitno je reagovala i u svim ostalim delovima opštine i angažovala sve raspoložive resurse radi zaštite ljudi i njihove imovine i otklanjanju problema u funkcionisanju izazvanih bujicama.\nDo uspostavljanja urednog vodosnabdevanja, u delovima opštine u kojima je došlo do prekida u isporuci vode lokalna samouprava uputiće cisterne sa vodom.\nObrazlažući informaciju o stanju na terenu, usled obilnih padavina, komandant opštinskog Štaba za vanredne situacije i predsednik opštine Mali Zvornik Zoran Jevtić rekao je da će lokalna samouprava preduzeti sve nephodne mere da u najkraćem roku sanira posledice poplava.\nOn je naveo da je šteta na terenu evidentna i značajna, kako na opštinskoj infrastrukturi tako i na privatnim imanjima, te da će se opština najpre baviti intervencijama i sanacijom, a tek onda procenom štete.\nU nastavku zasedanja, Štab je doneo zaključak da, po prestanku opasnosti od poplava, komisija za procenu štete izvrši popis štete i Štabu za vanredne situacije podnese izveštaj o šteti nastaloj usled poplava.\nGrađani čija imanja su pogođena poplavom neophodno je da Opštinskoj upravi blagovremeno dostave zahtev za popis i procenu nastale štete.\nDonet je i zaključak da se u uslovima proglašene vanredne situacije, za hitne intervencije, obezbede sredstva u budžetu za te namene, iznad sredstava planiranih Operativnim planom odbrane od poplava za vode 2. reda.\nKomandant Štaba i predsednik opštine Zoran Jevtić pozvao je sve u lokalnoj zajednici na saradnju u procesu predstojeće izrade i donošenja Plana detalje regulacije rečnih korita, koji će omogućiti plansko uređenje u ovoj oblasti i zaštitu od izlivanja reka ubuduće.\nKljučni segment u tom procesu, prema njegovim rečima, biće rešavanje imovinskih odnosa i u tom smislu neophodna je saradnja i podrška svih u lokalnoj zajednici.\nNa sednici je saopšteno da je u poslednja 24 sata na području opštine palo oko 100 l/m2 kiše, što je, kako je navedeno, skoro za 50 posto više od najavljenog.\nPrema poslednjim merenjima, protok vode kroz profil brane na hidroelektrani „Zvornik u Malom Zvorniku je 1200 m3/s, a uvođenje mera redovne odbrane od poplava predviđeno je u slučaju protoka od 1500 m3/s i više.\nZbog opasnosti od velike količine padavina, koje mogu prouzrokovati materijalnu štetu i biti veoma opasne po bezbednost ljudi i životinja, vanredna situacija na čitavoj teritoriji opštine Mali Zvornik proglašena je u ponedeljak, 22. juna, na hitnoj telefonskoj sednici Štaba za vanredne situacije opštine Mali Zvornik.\nOdlukom o proglašenju vanredne situacije na teritoriji opštine Mali Zvornik, svi subjekti odbrane od poplava stavljeni su u funkciju, uz obavezu da, u skladu sa svojim kapacitetima, preduzmu sve neophodne mere, u cilju sprečavanja i ublažavanja posledica velikih količina padavina, zaštite i spašavanja stanovništva, materijalnih dobara i obezbeđenja funkcionisanja saobraćaja.\nZa Mačvanski Info iz Malog Zvornika, Ljiljana Ristanović / Foto: Mačvanski Info\nTags: Mali Zvornik, poplava\nBoban Birmančević, u Šapcu podneo krivičnu prijavu protiv predsednika Gradske izborne komisije Budimira Pavlovića


Trofej Berana 2019: Fudbaleri Berana zauzeli treće mjesto | Opština Berane\nTrofej Berana 2019: Fudbaleri Berana zauzeli treće mjesto\nPod pokroviteljstvom Opštine Berane, a u organizaciji Sekretarijata za sport, kulturu, omladinu i saradnju sa NVO, Sportskog centra i FK Berane, održan je regionalni turnir u malom fudbalu za pionire „Trofej Berana 2019“.\nNa terenima nove sportske dvorane, na turniru koji je trajao dva dana, takmičilo se osam ekipa iz Crne Gore i regiona.\nSavjetnik predsjednika opštine, Zoran Jojić rekao je na otvaranju da se već godinama uspješno organizuje Trofej Berana.\n„Okupili smo djecu koja se bave sportom, da se druže, upoznaju. Stvaramo neka nova prijateljstva što je suština ovog dvodnevnog druženja, koje ima ne samo takmičarski, nego i rekreativni i edukativni karakter“, kazao je Jojić.\nOn je napomenuo da će Opština Berane uvijek podržati organizovanje ovakvog i sličnih događaja koji imaju za cilj promociju sporta i afirmaciju mladih.\nFudbaleri FK Berane treći\nNa turniru za pionire „Trofej Berana 2019“, prvo mjesto je osvojila ekipa „Kolašin“ iz Zubinog Potoka, drugi je bio „Meteor“ iz Bijelog Polja, dok je treće mjesto pripalo domaćinu, ekipi FK „Berane“.\nJedinom ženskom timu na turniru, ŽFK „Cveteks“ iz našeg grada, uručena jue nagrada za fer plej.\nPojedinačno je bio najbolji igrač Pavle Jakšić iz ekipe „Kolašin“ Zubin Potok, njegov saigrač iz iz kluba Davor Korać najbolji strijelac, dok je Beranac Luka Femić iz FK „Berane“ najbolji golman.\nOrganizatori u za najuspješnije obezbijedili prigodne nagrade u vidu pehara, medalja, diploma i zahvalnica.


Selaković: Vlada Srbije će nastaviti da investira u razvoj Mionice | VAmedia - info portal Selaković: Vlada Srbije će nastaviti da investira u razvoj Mionice\n10/03/2022 10/03/2022 Нема коментара на Selaković: Vlada Srbije će nastaviti da investira u razvoj Mionice\nVlada Srbije nastviće da investira u razvoj Mionice, zaključeno je na sastanku ministra spoljnih poslova u Vladi Srbije Nikole Selakovića i predsednika opštine Mionica Bobana Jankovića. Selaković je istakao da Vlada Srbije realizuje veliki investicioni plan od 14 milijardi evra koji treba drastično da unapredi razvoj lokalnih samouprava. Janković je ministra Selakovića informisao o aktuelnim projektima koji će doprineti razvoju Mionice. Za izgradnju skoro 20 kilometara nove kanalizacione mreže i dva prečistača otpadnih voda u Mionici i Banji Vrujci Vlada je opredelila 1,2 milijarde dinara.\n– Zadovoljstvo mi je da sam razgovarao sa ministrom Nikolom Selakovićem o razvoju naše Mionice. Uz podršku predsednika Aleksandra Vučića i Vlade Republike Srbije u Mionici se asfaltiraju putevi, gradi se vodovodna i kanalizaciona mreža, rekonstruišu se škole, ulaže se u obrazovanje, sport i kulturu. Najveći investicioni poduhvat u istoriji Mionice finansira Vlada Republike Srbije sa 1,2 milijarde dinara. Proširićemo kanalizacionu mrežu i izgraditi prečistače otpadnih voda. Osim što ćemo zaštititi prirodu naše prelepe Mionice od zagađenja, unapredićemo život naših stanovnika- rekao je Janković.\nZa izgradnju Kuće Kolubarske bitke, Pulikinog Legata, rekonstukciju centralnog parka u Mionici, linijskog parka uz Ribnicu, vodovodnog sistema Kotline-Rajković, rehabilitaciju trotoara i izgradnju nove industrijske zone Vlada Republike Srbije izdvojila je blizu 100 miliona dinara.\n– Svi uspešno realizovani projekti, a i oni za koje su sredstva odobrena predstavljaju potvrdu da opština Mionica uživa snažnu podršku Vlade Srbije. I potvrdu da smo dobro definisali naše prioritete. Svaki građanin nam je podjednako bitan i zato ćemo u narednom periodu nastojati da ostvarimo zacrtane ciljeve koji će doprineti boljem standardu života svih Mioničana – dodao je Janković.


Katastrofa prerasla u političko pitanje - Svet - Dnevni list Danas\nPočetna » Svet » Katastrofa prerasla u političko pitanje\nAnalitičari smatraju da će poplave u Nemačkoj znatno uticati na predstojeće izbore\nKatastrofa prerasla u političko pitanje\nD. J. 19.07.2021. 15:03\nRazorne poplave u Nemačkoj u kojima je poginulo više od 160 ljudi pretvorile su se u centralno pitanje predstojećih izbora koji bi mogli da preoblikuju političku situaciju u zemlji.\nIgnorisanje upozorenja na poplave koja su uputile meteorološke službe moglo bi da nanese štetu vladajućim strankama, dok bi Zeleni, sa druge strane, mogli da poberu poene zahvaljujući svojoj posvećenosti zaštiti životne sredine.\nKako navodi Vol strit žurnal vodeći takmaci u trci za kancelarsko mesto, pohrlili su u obilazak područja najteže pogođenih poplavama, obećavajući pomoć i upirući prstom na klimatske promene kao krivca za jednu od najsmrtonosnijih katastrofa u Nemačkoj još od Drugog svetskog rata.\nMeđunarodne meteorološke službe, uključujući i stručnjake iz Evropskog sistema za informisanje o polavama (EFAS), izdale su upozorenje na mogućnost ekstremnih poplava pre nego što je do njih došlo, a nacionalna meteorološka služba DWD takođe tvrdi da je na vreme upozorila lokalne vlasti, koje su po nemačkom sistemu odgovorne za upravljanje vanrednim situacijama i organizaciju svake neophodne evakuacije.\nZbog toga se postavilo pitanje zašto nije bilo blagovremene reakcije, zašto ljudi nisu na vreme evakuisani i zbog čega je broj stradalih toliko veliki, a kako se voda povlači, sve više pljušte kritike na račun ministra unutrašnjih poslova Horsta Zehofera, čiju ostavku traže neke opozicione partije.\nPrilikom jučerašnjeg obilaska najteže pogođenih oblasti, kancelarka Angela Merkel je, između ostalog, rekla da poplave treba shvatiti kao upozorenje da vlasti moraju da nastave borbu protiv klimatskih promena.\n“Biće neophodno da se primene politike koje više vode računa o zaštiti životne sredine nego što je to bio slučaj u prethodnim godinama”, naglasila je i dodala da je do poplava i ranije dolazilo, ali da su one sada mnogo frekventnije i ozbiljnije.\nAnalena Baerbok, kandidatkinja Zelenih za izbore, prekinula je svoj odmor da bi otputovala u poplavljena područja u Rajna-Palatinatu, uputivši poruku sličnu kancelarkinoj.\n“Veoma mi je važno da budem lično informisana, što uključuje i odlazak na mesta na kojima su u toku spasilački napori, o situaciji na terenu”, izjavila je Baerbok za javni servis SWR i naglasila da bi u predstojećim godinama mnogo više moralo da se učini u borbi protiv klimatskih promena.\nOna je obećala da će, ako postane kancelarka, u velikoj meri proširiti upotrebu energije vetra i drugih izvora obnovljive energije.\nArmin Lašet, državni premijer Severne Rajne-Vestfalije i lider konzervativne Hrišćansko-demokratske unije (CDU) koji se smatra glavnim favoritom za kancelarsko mesto, rekao je da “katastrofa na nacionalnom nivou zahteva hitan nacionalni odgovor”, dodajući da sarađuje sa kolegama na državnom i nacionalnom nivou u utvrđivanju kakav će tačno taj odgovor biti, ali je i upozorio da će “obnova trajati mesecima, ako ne i godinama”.\nKako prenosi Dojče vele, on je u jednom intervjuu naveo šta sve smatra za mere neophodne kako bi se sprečilo ponavljanje ovakvih katastrofalnih poplava.\n“Moramo da izgradimo brane, retencijske bazene, rezervoare, da renaturalizujemo zemlju i zaštitimo ne samo područje oko Rajne, već i u blizini svih velikih i malih reka širom zemlje”, rekao je Lašet.\nKarl-Rudolf Korte, profesor političkih nauka na Univerzitetu u Duizburg-Esenu, kaže da bi postavljanje okvira događaja povezanih sa poplavama u kontekst klimatskih promena moglo da bude od velike koristi za Zelenu stranku na izborima, pošto ankete pokazuju da ona ima mnogo veći kredibilitet u oblasti zaštite životne sredine nego sve ostale stranke.\nIzbori u Nemačkoj, koji se održavaju 26. septembra, jedni su od najpomnije praćenih u Evropi u poslednjim godinama. Prema rezultatima koje je Politiko sproveo 16. jula, kancelarkini konzervativci sada imaju podršku od 29 odsto, Zeleni 19, a socijaldemokrate 16 procenata. Većina analitičara trenutno predviđa da će narednu koaliciju činiti konzervativci i Zeleni, iako bi moglo da dođe i do drugačijih kombinacija.


Promocija knjige i izložba za građane koji dođu po dokumenta | Banja Luka 24 sata\nHome Banjaluka Promocija knjige i izložba za građane koji dođu po dokumenta\nPromocija knjige i izložba za građane koji dođu po dokumenta\nU okviru projekta „Kultura u prolazu“, sutra će u 10 časova, u atrijumu Gradske uprave biti promovisana nova knjiga banjalučkog književnika Zdravka Kecmana pod nazivom „Trubač fronta na Soči“.\nTako će svi koji zbog nekog dokumenta ili usluge budu došliu Gradsku upravu moći u prolazu da uživaju u promociji knjige.\nOvo je porodični roman o Joji i Stanki, njihovim potomcima i posebno o pravljenju pruge uskog kolosijeka Dobrljin-Prijedor-Sanski Most-Drvar.\nNakon promocije knjige, posjetioci će sutra u atrijumu Gradske uprave, moći da pogledaju i izložbu slika „Govorimo o sposobnostima – umjetnici sa invaliditetom slikaju za BiH bez mina, barijera i žrtava“.\nRiječ je o radovima sa likovne kolonije koja je organizovana u okviru projekta „Integrisana socio-ekonomska podrška žrtvama mina u BiH“ koji finansira EU, a sprovode World vision i Organizacija amputiraca UDAS RS.


Crna Gora: Protiv Beograđanke podignuta optužnica - Sputnjik Srbija\nCrna Gora: Protiv Beograđanke podignuta optužnica\n10:52 22.08.2018 (osveženo 07:51 24.08.2018) Preuzmite kraći link\nOsnovno državno tužilaštvo u Kotoru podiglo optužnicu protiv državljanke Srbije Sare Vidak (20) iz Beograda, koja se tereti za napad na sudiju prekršajnog suda u Kotoru Jelenu Stanišić za vreme vršenja službene dužnosti, pišu podgoričke „Dnevne novine“, prenose crnogorski mediji.\nPozivajući se na nezvanična saznanja, ovaj podgorički dnevnik piše da je Sara Vidak optužena za „napad na službeno lice u vršenju službene dužnosti“, za koji je, kako se navodi, zaprećena kazna zatvora od tri meseca do pet godina.\nSara Vidak se već nekoliko dana nalazi u pritvorskoj jedinici zatvora u Spužu, nakon što je sudija Prekršajnog suda u Kotoru Jelena Stanišić optužila Vidakovu za verbalni i fizički napad, dok je druga strana tvrdila suprotno.\nDemokratski front o hapšenju srpske državljanke: Zloupotreba sudstva\nDo incidenta je, kako su ranije preneli mediji, došlo nakon što je sudija Jelena Stanišić izrekla prekršajnu kaznu momku Sare Vidak.\nMeđutim, incident nije mogao biti zabeležen kamerom, jer one u kotorskom sudu ne postoje, saopštio je advokat sudije Jelene Stanišić, prenosi Tanjug.\n„S obzirom da javnost ima pravo na potpune i istinite informacije, treba reći da je teza o postojanju video-snimka predmetnog događaja manipulacija javnim mnjenjem, jer je poznato da Sud za prekršaje u Kotoru nikad nije imao bilo koju vrstu zaštite, kako fizičke, tako i tehničke u vidu video-nadzora, a kotorski Osnovni sud ima samo fizičku zaštitu u vidu obezbeđenja“, rekla je Dijana Knežević, advokat sudije Jelene Stanišić.\nVanraspravno veće Osnovnog suda u Kotoru odbilo je prigovor advokata na određivanje pritvora Beograđanki Sari Vidak, tako da ona ostaje u pritvoru do 30 dana, koji joj je odredio sudija za istragu Osnovnog suda u Kotoru.\nInače, porodica Vidak je podnela i zahtev za Sarino puštanje iz pritvora uz kauciju, a odluka o tome još nije doneta.


Spasavanje EU: Šta su to potpisali Merkelova i Makron (video) - Sputnjik Srbija\n22:16 03 Jul 2020\nSpasavanje EU: Šta su to potpisali Merkelova i Makron (video)\n11:28 22.01.2019 (osveženo 12:22 22.01.2019) Preuzmite kraći link\nNemačka kancelarka Angela Merkel i francuski predsednik Emanuel Makron potpisaće novi sporazum o jačanju nemačko-francuskih odnosa kako bi poslali pozitivnu poruku Evropskoj uniji, oslabljenoj porastom nacionalizama.\nFrancuska i Nemačka su se složile da prošire ugovor o posleratnom pomirenju iz 1963. godine u nastojanju da pokažu da je osovina Evropske unije i dalje jaka, uprkos narastajućim evroskepticizmu i nacionalizmu u nekim drugim državama-članicama.\nProširenje Jelisejskog ugovora o kojem su se saglasile vlade dve države, Merkelova i Makron će potpisati u nemačkom pograničnom gradu Ahenu, istorijskom simbolu evropskog jedinstva, prenosi Rojters.\nU tekstu sporazuma, u koji je agencija imala uvid, stoji da će „dve države tim sporazumom proširiti svoju saradnju u spoljnim poslovima, poslovima odbrane, spoljne i unutrašnje bezbednosti i razvoju, a istovremeno će zajednički raditi na jačanju sposobnosti Evrope da deluje nezavisno“.\nNova Evropa: Žestoko uzdrmana tri najjača državnika\nIz kabineta predsednika Makrona je ranije saopšteno da će „proširenje Jelisejskog ugovora pomoći evropskim silama da se uhvate u koštac sa izazovima sa kojima će se suočiti u 21. veku“ i da se tim sporazumom predviđa njihovo „dalje produbljivanje zajedničkog angažmana radi veće sigurnosti i daljeg prosperiteta dve države u Evropi, koja je još više suverena, ujedinjena i demokratska“.\nProširenjem tog ugovora precizira se i da će jedan od prioritetnih ciljeva francusko-nemačke diplomatije biti borba da Nemačka postane stalna članica Saveta bezbednosti UN, u telu u kojem ona već godinama pokušava da obezbedi veći uticaj, a gde su već zastupljeni njeni saveznici SAD, Velika Britanija i Francuska, navodi britanska agencija.\nPored SAD, Velike Britanije i Francuske, stalne članice Saveta bezbednosti UN su Rusija i Kina.\nIako je jasno da će i Nemačka i Francuska ostati posvećene EU i NATO-u, taj sporazum je i jasan signal da će dve države udružiti napore u borbi protiv nekih nacionalističkih političara kako bi sačuvale Evropsku uniju sa 28 članica, navodi Rojters.\nTo je jasna potvrda da, suočavajući se s novim izazovima kao što su administracija predsednika Donalda Trampa u SAD i vlade u Italiji, Poljskoj i Mađarskoj, Merkelova i Makron ne žele nikakav napredak za evroskeptične stranke u Evropskom parlamentu, ocenjuje Rojters.\nSporazum dve države naglašava i blisku saradnju obaveštajnih službi i policije u borbi protiv terorizma i organizovanog kriminala i posvećenost daljem ekonomskom zbližavanju.\nKultura, zdravstvo, nove tehnologije i transport su oblasti koje sporazum o saradnji takođe obuhvata, prenosi agencija.\nMesto ceremonije potpisivanja novog sporazuma Ahen je bio rezidencija franačkog vladara Karla Velikog, poznatog i kao „otac Evrope“, pošto je uspeo da ujedini veći deo zapadne Evrope početkom devetog veka.\nNemačka, Francuska, Evropa\n03/07 21:30 Glava Svetog Jovana, slika društva koje manipuliše istinom


Turska otvara letnju sezonu u julu? - 08.05.2020, Sputnik Srbija\nTurska otvara letnju sezonu u julu?\nTurske vlasti na državnom nivou vode pregovore da se turistička sezona otvori u julu, saopšteno je iz Turističke organizacije Rusije. 08.05.2020, Sputnik Srbija\n14:31 08.05.2020 (Osveženo: 15:16 24.08.2021)\n© Foto : PixabayTurska, Antalija\nTurske vlasti na državnom nivou vode pregovore da se turistička sezona otvori u julu, saopšteno je iz Turističke organizacije Rusije.\nKako se navodi, ministar turizma Turske Mehmet Ersoj je tim povodom održao sastanak sa ministrom inostranih poslova Mehmutom Čavušogluom i gradonačelnikom Antalije Munirom Karaogluom.\n„Turska je u pregovorima sa Rusijom, Velikom Britanijom i Nemačkom, zemljama odakle stiže najveći broj turista, o perspektivi njihovog povratka na turska letovališta“, rekao je tom prilikom Ersoj.\n„Očekujemo veliki broj turista iz tih zemalja“, dodao je.\nOn je dodao i da se očekuje da će do jula sa Turskom već biti uspostavljen regularni avio aobraćaj, pre svega kada je reč o nacionalnim avio-kompanijama, a potom i čarteri.\nErsoj je, međutim, takođe rekao i da nije pametno donositi bilo kakve dugoročne prognoze budući da još uvek nije sasvim jasno kako će se situacija sa virusom korona odigravati.\n„Situacija se menja svakodnevno, mnogo stvari je još uvek nejasno. Ne možemo da govorimo o potpunim ukidanjem ograničenja jer niko ne može da izda stopostotne garancije da je zdravstvena situacija bezopasna“, zaključio je.


Zabilježen porast stranih investicija u BiH - Radio Srebrenik\nHomeBIZNISZabilježen porast stranih investicija u BiH\nZabilježen porast stranih investicija u BiH\nNakon porasta stranih investicija u prvom kvartalu 2017. godine, trend rasta je nastavljen i u drugom tromjesečju, dostižući iznos od 386,7 miliona KM ili 197,7 miliona eura (s procijenjenim zadržanim zaradama).\nTo je značajan pomak u odnosu na prethodne godine, kada je bilježen uglavnom pad stranih investicija, saopćila je Agencija za unapređenje stranih investicija (FIPA) u BiH.\n“Ovi podaci potvrđuju da, unatoč poteškoćama s kojima se investitori suočavaju kada je riječ o poslovnom ambijentu u BiH, konstantan rad na pronalasku novih investitora, promociji Bosne i Hercegovine kao interesantne destinacije za strana ulaganja te stalni sastanci koje FIPA ima sa stranim investitorima, donose pozitivne rezultate. Najznačajniji efekti stranih ulaganja se ogledaju u zapošljavanju naših građana u situaciji kad imamo blizu 25 posto nezaposlenih prema evidenciji Agencije za statistiku BiH”, kaže se u saopćenju FIPA-e.\nRast investicija, kako se ističe, dodatno obavezuje sve nadležne organe BiH da se nastavi raditi na poboljšanju uvjeta za privređivanje kako za domaće tako i za strane investitore, na stabilizaciji političkih prilika u zemlji kao osnovnog preduvjeta za privlačenje stranih investicija, provođenju potrebnih reformi te na koordiniranom nastupu nadležnih institucija na privlačenju stranih investicija, na čelu s FIPA-om kao koordinatorom aktivnosti.\nPrevious articleTeška saobraćajna nesreća na pružnom prijelazu u Gornjoj Tinji kod Srebrenika\nNext articleUdruženje proizvođača namještaja traži da se utvrde kriteriji i odrede prioriteti u raspodjeli trupaca\nVlada FBiH – Iz revolving fonda 2 miliona KM za projekte energijske efikasnosti\nUsvojen državni budžet, parlamentarcima se povećavaju plaće za 500 KM


Realizovana radionica i dva predavanja u okviru programa Kadar da budem kadar | http://www.razvojkarijere.bg.ac.rs\nNaslovna » Realizovana radionica i dva predavanja u okviru programa Kadar da budem kadar\nRealizovana radionica i dva predavanja u okviru programa Kadar da budem kadar\nBeograd, 10.5.2016. - Danas su u okviru programa Kadar da budem kadar na Mašinskom fakultetu realizovani dva predavanja i jedna radionica.\nStudenti su od Tijane Raičević iz kompanije “Telenor” slušali o profesionalnom i ličnom razvoju u digitalnom svetu, o samouverenosti od Zvonka Popovića iz kompanije “HRD Pro Consulting” i o veštinama pozicioniranja u savremenom poslovnom okruženju od Miloša Tucakovića iz kompanije “Stanton Chase”.\nOve radionice i predavanje donele su studentima nove informacije o celoživotnom učenju, radu na sebi i načinu pozicioniranja u poslovnom svetu. Slušali su o promenama u poslovnom i digitalnom svetu, o načinima na koje se te promene mogu uklopiti i iskoristiti u cilju ličnog i profesionalnog razvoja. Takođe, kako je važna komponenta u postizanju uspeha rad na razvoju samopouzdanja, ova tema je posebno objašnjena kroz raznovrsne primere uspešnih ljudi. Na kraju dana, studenti su sa fakulteta izašli nadahnuti i spremni da proaktivno deluju po pitanju razvoja svoje karijere i postizanja svojih karijernih ciljeva.\nOva tema je nešto na šta studenti treba da obrate pažnju jer je i te kako bitno biti “open minded” i sve aktivnosti pored fakulteta se cene.\n(Radionica Profesionalni i lični razvoj u digitalnom svetu)\nOdličan predavač, motiviše učesnike, podstiče na proaktivnost!\nOdličan predavač, upravo ono što sam želela da čujem, realan i posvećen, odlično prezentuje.\n(Predavanje Veštine pozicioniranja u savremenom poslovnom okruženju)


Izvoz oružja i municije iz BiH povećan za 5,7 posto\nNajviše se izvozilo u Saudijsku Arabiju, i to u vrijednosti od 75 i Tursku u vrijednosti 29,5 miliona KM\nBANJA LUKA - Namjenska proizvodnja BiH čeliči svoju poziciju na inostranim tržištima, čemu svjedoči i podatak da smo prošle godine izvezli oružje, municiju i slične proizvode ukupne vrijednosti oko 205 miliona maraka. „To je za 5,7 posto više nego u godini ranije, kada je izvoz iznosio oko 193,9 miliona KM“, rekli su za Nezavisne novine u Vanjskotrgovinskoj komori BiH.\nSpisak zemalja, u koje su naši oružje i municija odlazili, prilično je šarolik. Tako se najviše izvozilo u Saudijsku Arabiju, i to u vrijednosti od 75 miliona KM, a zatim u Tursku u vrijednosti 29,5 miliona KM. Slijede Egipat (24,27 miliona KM), Avganistan (23 miliona KM) te SAD (16 miliona KM).\n„U prekomilionskim vrijednostima izvozilo se i u Bugarsku, Hrvatsku, Srbiju, Njemačku, Rumuniju, Maroko, Moldaviju, Švajcarsku, Katar, Ujedinjene Arapske Emirate i Namibiju“, potvrdili su za Nezavisne u Vanjskotrgovinskoj komori BiH.\nNajviše je tokom prošle godine izvezeno municije, u koju spada 94 posto od ukupnog izvoza, odnosno vrijednost veća od 192 miliona KM, dok se u kategoriji oružja najviše izvoze dijelovi za vojno oružje u iznosu od osam miliona KM. Almin Mališević, sekretar Udruženja metalne i elektro industrije pri Privrednoj komori FBiH, rekao je za Nezavisne da Komora u jednoj od svojih asocijacija ima i grupaciju namjenske industrije, a koja broji 17 firmi.\n„U BiH je namjenska industrija jedna od najbrže rastućih grana. Kada gledamo ukupan izvoz ili proizvodnju, ona ne čini veliki procenat, ali rast koji ona iz godine u godinu ostvaruje daje nam za pravo da dodatno možemo računati na pozitivne efekte u narednim godinama“, rekao je Mališević.\nOn smatra da u BiH treba dodatno razvijati ovu granu, posebno jer su velike potrebe na svjetskom tržištu i, kako ocjenjuje, sigurno je da u toj konkurenciji BiH može naći svoje mjesto. Po njegovim riječima, radi se o industriji koja je jako široka, a mi sa svojom proizvodnjom možemo učestvovati u velikom tržišnom kolaču.\n„Mi najviše proizvodimo municiju, odnosno kapisle, te dijelove artiljerijskog oružja. U pitanju je proizvodnja koja je tradicionalna nekoliko decenija u BiH i sigurno je da će ti proizvodi i dalje imati budućnost“, pojasnio je Mališević.\nPo riječima Tane Peulića, predsjednika Sindikata metalske industrije i rudarstva RS, kada je riječ o namjenskoj industriji u RS može se govoriti o firmama Orao Bijeljina, Kosmos Banja Luka te Tehnički remont Bratunac. „Sva tri preduzeća rade i posluju, a najbolje rezultate postiže Tehnički remont Bratunac“, rekao je Peulić, dodajući da sva tri preduzeća imaju i tehničke i materijalne i stručne kapacitete za dalji razvoj.\nInače, uvoz proizvoda namjenske industrije u BiH je u prošloj godini zabilježio pad od 13,26 posto, i iznosio je svega 12,47 miliona KM. „Top tri uvozne zemlje su Srbija (2,5 miliona KM), Italija (1,6 miliona KM) te Hrvatska (1,1 milion KM), dok je uvoz s ostalih tržišta zabilježio vrijednosti ispod milion KM“, navode iz Vanjskotrgovinske komore BiH.\nOtišlo 250 hiljada radno sposobnog stanovništva?\nAnketa o radnoj snazi koju j…\nTržišta kapitala: Na SASE i BLSE ništa novo ni u 2018.\nUkupni promet na Sarajevskoj…


Podjele letaka s upozorenjem da građani KS plaćaju najskuplje komunalne usluge u regionu - Klix.ba\nPodjele letaka s upozorenjem da građani KS plaćaju najskuplje komunalne usluge u regionu\n23.4.2008. u 14:50\nCentar za promociju civilnog društva (CPCD) dijelio je građanima, danas ispred Katedrale u Sarajevu, letke s informacijama o tome da građani u ovom kantonu, čiji je ovogodišnji budžet oko 850 miliona KM, plaćaju najskuplje komunalne usluge u regionu, posljedicama i mogućim uštedama pri obračunu stvarne potrošnje.\nTa ulična akcija ima za cilj ukazati i na činjenicu da je BiH među rijetkim zemljama regije gdje se struja, voda i grijanje još naplaćuju paušalno, a ne prema stvarnoj potrošnji čime su građani direktno oštećeni. Centar za promociju civilnog društva smatra da su uzrok takve situacije nejasno podijeljene nadležnosti kantona, grada i općina.\nJavne politike, u koje spada i komunalna, bile su u fokusu nedavno završene analize tog centra, realizirane u okviru programa "Monitoring javnih politika u Kantonu Sarajevo", uz finansijsku podršku Fonda otvoreno društvo BiH.\nAnaliza je pokazala da ni za jedno od sedam osnovnih pitanja za kvalitetniji život građana - obrazovanje, briga za stare i bolesne, zdravstvene usluge, transparentnost trošenja budžetskih sredstava, raspolaganje doprinosima i namjenskim sredstvima, javni sistem informiranja te politike zapošljavanja i dokvalifikacije, ne postoje ozbiljne i kvalitetne javne politike.\nCilj analize je povećati stepen odgovornosti predstavnika izvršne i zakonodavne vlasti u vršenju njihovih nadležnosti, ali i jačanje uloge civilnog društva kao korektivnog faktora.\nU današnjoj akciji građanima je podijeljeno oko 1.000 letaka, a akcija će biti nastavljena. U narednom periodu slične akcije bit će organizirane i za ostale oblasti što su obuhvaćene analizom CPCD-a.\nAhmadinejad: Niko se ne smije tako ponašati prema Iranu\n23.04.2008. u 14:57\nFotografije sa protesta novinara ispred zgrade Parlamenta\n23.04.2008. u 14:18


Protest: Preporuke za fer izbore oko zgrade Predsedništva, ispred pripadnice Kobri – NovostiDana.rs\nUčesnici protesta Jedan od pet miliona raširli su po zemlji, oko zgrade Predsedništva, panoe na kojima su ispisane 42 preporuke za slobodne i fer izbore.Ispred zgade je, kao obezbedjenje, bilo šest pripadnica vojne jedinice Kobre.\nUčesnici protesta su, nakon što su ostavili te poruke, nastavili ka zgradi Radio televiziji Srbije, gde su završili protest pozivajući novinare te medijske kuće da profesionalno obavljaju svoj posao.\nZavršavajući protest njegovi učesnici su dali podršku vlasnici novosadskog Kanala 9 Maji Pavlović, koja štrajkuje gladju od ponedeljka u centru Beograda.\nProtest, 37 po redu u Beogradu, počeo je kod Terazijske česme, gde se obratio jedan od organizatora Srdjan Marković,\nkoji je pozvao na bojkot predstojećih izbora i rekao da nema pregovora i okruglih stolova sa predsednikom Srpske napredne stranke i države Aleksandrom Vučićem.\n„Izbori će izgledati kao kad su nas tukli u subotu ispred zgrade Predsedništva“, rekao je Marković, koji je podsetio na dogadjaje tokom prethodnog protesta Jedan od pet miliona i naglasio da gradjani nisu protiv vojske i policije.\n„Razoktićemo sve laži i prevare i za sve lopovluke ćete ići u zatvor, tako će u Srbiji početi da se vrednuje profesionalizam“, rekao je, nakon čega su okupljeni krenuli u protestnu šetnju ka zgradi Predsedništva.\nOrganizatori protesta su, uoči njegovog današnjeg održavanja, saopštili da je posvećen borbi protiv nasilja i prebijanja neistomišljenika vlasti, za poštovanje rodne ravnopravnosti i protiv ponižavanja vojske koje sprovodi Vučić.\nPo nalogu Vučića ograda je uklonjena a ispred zgade su bile postavljene ženske pripadnice vojne jedinice Kobre.\nPovezano1 od 5 miliona, protest\nStefanović: Ukoliko na protestu bude nasilja opozicija će se suočiti sa čvrstom reakcijom …\nDeveti protest u Nišu: Aktuelna vlast najgora u srpskoj istoriji


Crveni krst-svakodnevnim akcijama do brojnih korisnika – Portal Herceg Novi\nCrveni krst-svakodnevnim akcijama…\nCrveni krst-svakodnevnim akcijama do brojnih korisnika\nOpštinska organizacija Crvenog krsta Herceg Novi ovu godinu završava sa brojnim aktivnostima. Svakodnevno, od pandemije korone od marta 2020. godine sekretarka sa volonterima bila je na raspolaganju građanima.\n-Pristizala je pomoć od republičkog Crvenog krsta i privrednika. Nije bilo te prepreke koja nas je mogla poremetiti da ne obavimo svoj humani zadatak“, rekla je za naš portal sekretarka OO Crvenog krsta Herceg Novi, Mira Krsmanović.\nHumanu misiju nastavljaju i zadnjih dana decembra. Staru godinu ispraćaju obilaskom nekoliko institucija i podjelom paketa socio ugroženim porodicama.\n-Podijelili smo 8 higijenskih paketa i 8 pakovanja pelena korisnicima Dnevnog centra i djeci sa smetnjama u razvoju koja koriste usluge Dnevnog centra u Dječijem domu „Mladost“ u Bijeloj. To je donacija Crvenog krsta Crne Gore a sastoji se u bebi paketima i pelenama. Za Dnenvi centar u Igalu izdvojeno je 12 higijenskih paketa i 12 pakovanja pelena“, istakla je Krsmanović naglašavajući da će početkom sedmice podijeliti 60 higijenskih paketa Romima na osnovu spiska Nevladine organizacije „Mladi Romi“ koja vodi evidenciju o socijalnoj karti njihove populacije.\nTags: Crveni krst Herceg NoviMira Krsmanović


NSinfo: Smotra mehanizacije - Grad spremno dočekuje zimsku sezonu\nSmotra mehanizacije - Grad spremno dočekuje zimsku sezonu\nČlan Gradskog veća za saobraćaj i puteve Aleksandar Kravić i član Gradskog veća za komunalne poslove Vladimir Stojković prisustvovali su smotri mehanizacije\ni oceni pripremlјenosti javno-komunalnih preduzeća za obavlјanje poslova iz Programa rada zimske službe. U okviru redovne smotre svih zimskih službi javno-komunalnih preduzeća Novog Sada, članovi Štaba zimske službe Grada Novog Sada su danas obišli punktove Zimske službe JKP „Put“, JKP „Gradsko zelenilo“, JKP „Parking servis“ i JKP „Čistoća“.\nČlan Gradskog veća za saobraćaj i puteve Aleksandar Kravić je istakao da su JKP „Put“ i ostala javno-komunalna preduzeća u potpunosti spremna za rad, i da se u skladu sa tim očekuje da će sve zimske službe u gradu adekvatno funkcionisati u ovoj sezoni.\n-Sednica Operativnog štaba zimske služe Grada Novog Sada održana je u subotu 5. novembra. Prema izveštajima koje smo do sada dobili sva preduzeća su, što se tiče mehanizacije, opreme i lјudstva, pripremlјena i sa velikim iskustvom iz prethodnih godina spremno dočekuju i ovu zimu- rekao je Vladimir Stojković i dodao da situacija na terenu potvrđuje spremnost preduzeća za predstojeću zimsku sezonu.\nKako je rečeno tokom smotre, obezbeđena je dovolјna količina putne soli, 2800 tona i 11 tona magnezijuma za čišćenje mostova, kao i odgovarajući broj dežurnih ekipa koje će raditi na poslovima čišćenja snega i održavanja saobraćajnica.\nRukovodilac Zimske službe JKP „Put“ Gojko Etinski rekao je da ta zimska služba na teritoriji grada održava ukupno 800 km saobraćajnica, i to sa 22 radne jedinice angažovane za potrebe posipanja soli i 35 radnih jedinica za čišćenje snega, a u slučaju vanredne situacije biće aktivirani svi kapaciteti zimskih službi na teritoriji Grada Novog Sada.\n... Novi Sad, zima


Dodik o rastu BDP-a u Republici Srpskoj - Istinomjer\nDodik o rastu BDP-a u Republici Srpskoj\n14. Marta 2016.\t Tijana Cvjetićanin\nPrema Dodikovoj tvrdnji, BDP u Republici Srpskoj danas je duplo veći nego što je bio prije deset godina. Dodik je na osnovu te tvrdnje izjavio i da je standard u RS bolji nego u Federaciji BiH.\nPredsjednik Republike Srpske Milorad Dodik ocijenio je da je standard u Republici Srpskoj bolji nego u Federaciji BiH, jer je Srpska u nemogućim uslovima obezbijedila svoj napredak i u posljednjih deset godina uduplala bruto društveni proizvod. “Naravno da to nije dovoljno, ali je sasvim sigurno da raste i da je mi, čim se pruži prilika, povećavamo.”\nPrema podacima Republičkog zavoda za statistiku, bruto društveni proizvod u Republici Srpskoj 2005. godine (u tekućim cijenama) iznosio je 5.692.975.000 KM, dok je 2014. godine iznosio 8.847.121.000 KM, što je porast od 55,4% u odnosu na 2005, a ne od 100% kako je to ustvrdio Dodik.\nZvanični podaci o BDP-u za 2015. godinu još nisu objavljeni. Prema procjenama Zavoda za statistiku RS, BDP je u prva tri tromjesečja iznosio ukupno 6.675.979.000 KM, što je 1,9% više u odnosu na isti period 2014. godine. Da bi prošlogodišnji BDP u Republici Srpskoj zaista bio duplo veći nego 2005. godine, morao bi iznositi oko 11.385.950.000 KM, što bi bio rast od 28,7% u odnosu na 2014. godinu. Kako je procijenjena stopa rasta 15 puta manja, ne postoji nikakva šansa da je BDP u Republici Srpskoj 2015. godine zaista bio duplo veći nego 2005. godine.\nU Federaciji BiH, BDP u tekućim cijenama za 2005. godinu je iznosio 11.006.599.000 KM, dok je u 2014. godini iznosio 17.813.292.000 KM, što predstavlja rast od 61,8% u odnosu na 2005. godinu. Prosječan rast BDP-a u prva tri tromjesečja 2015. godine u FBiH bio je 2,9% u odnosu na isti period 2014. godine, što je, ponovo, više nego u Republici Srpskoj u istom periodu.\nDakle, niti jedna od tvrdnji koje je Dodik iznio u ovoj izjavi nije tačna – ne samo da se BDP u Republici Srpskoj nije duplo povećao u proteklih deset godina, nego je njegov rast bio manji nego u Federaciji BiH, te se ne može govoriti ni o njenom “većem standardu” u tom pogledu u odnosu na FBiH.


Počeo američko-kineski godišnji dijalog\nDržavni sekretar SAD, Džon Keri na otvaranju Američko kineskog strateškog i ekonomskog dijaloga, 10. jul 2013.\nDržavni sekretar Džon Keri je rekao da su razgovori na godišnjem američko-kineskom strateškom i ekonomskom sastanku ključni ne samo za Ameriku i Kinu, već i za ceo svet.\nAmerički i kineski zvaničnici otvorili su godišnji američko-kineski strateški i ekonomski dijalog u Vašingtonu.\nDržavni sekretar Džon Keri i sekretar za finansije Džek Lu su na čelu američke delegacije tokom Strateškog i ekonomskog dijaloga. Medjutim, potpredsednik Džozef Bajden je danas otvorio razgovore apelom na Kinu da postane otvorenije društvo.\n"Najveći prosperitet se beleži kada vlade dopuste ne samo slobodnu razmenu dobara već i slobodnu razmenu ideja. Inovacije cvetaju u otvorenim ekonomijama i društvima .. to je ključ uspeha u 21. veku", rekao je Bajden.\nKinu predstavlja državni savetnik Jang Djieči i potpredsednik vlade Vang Jang, koji je izjavio da je dijalog znatno unapredio američko kineske odnose.\n"Istorija sveta nam govori da već vekovima, dijalog bolje funkcioniše od konfrontacije, dok je debata bolja od sukoba. Pre nego što su Kina i Sjedinjene Države uspostavili diplomatske odnose, dve zemlje nisu održavale kontakte i često su razmenjivale optužbe i uvrede ne gledajući jedna u drugu. Ne znam kakav su epitet Amerikanci dali Kini, možda komunistički banditi, ne znam", istakao je Vang Jang.\nDržavni sekretar SAD, Džon Keri je rekao da ovi razgovori ne samo da su ključni za Ameriku i Kinu, već i za ceo svet. On je predvideo da će to biti slučaj i u doglednoj budućnosti.\n"I dugo nakon našeg odlaska iz javnog života, Kina i Sjedinjene Države će nastaviti tokom čitavog veka da pružaju primer kao dve najmoćnije ekonomije, dve zemlje sa najvećim globalnim dometom, najvećom sposobnošću da utiču na ishod života na ovoj planeti", rekao je Keri.\nOvaj dijalog, koji ulazi u petu godinu, je redovna prilika da Vašington i Peking razgovaraju i ponekad se spore oko pitanja vezanih za saradnju kao i neslaganja izmedju dve najveće ekonomije na svetu.\nPred dvodnevne razgovore bilo je i apela da Sjedinjene Države jasno izraze zabrinutosti povodom stanja ljudskih prava u Kini – što je posebno osetljiva tema za Peking.


Mađarska vlada donijeće sutra odluku prema kojoj će od petka gorivo po zvaničnim sniženim cijenama moći da toče samo automobili sa mađarskim registracijama, najavio je danas šef kabineta mađarskog premijera Gergeli Guljaš.\nKako navodi mađarski portal Totalkar, razlog za donošenje te odluke je to što sve više vozača iz inostranstva toči gorivo na mađarskim benzinskim pumpama zbog niskih cijena, naročito u pograničnim područjima.\nPrema navodima vlade u Budimpešti, ova mjera će biti donesena zbog sigurnosti snabdijevanja domaćeg tržišta.\nDodaje se da to ne znaći da će automobilima sa stranim tablicama biti zabranjeno da toče gorivo, već će samo moći da ga kupuju po tržišnim cijenama.\nMađarska vlada je 15. novembra 2021. zamrznula cijenu benzina i običnog dizela na iznos do najviše 480 forinti (1,2 evra) po litru, što se ne odnosi na premium goriva.


Predsednik Moldavije Rusiji: Ne kažnjavajte nas ishitreno - Sputnjik Srbija\n20:45 28 Maj 2020\nPredsednik Moldavije Rusiji: Ne kažnjavajte nas ishitreno\n17:30 30.05.2017 (osveženo 17:33 30.05.2017) Preuzmite kraći link\nPredsednik Moldavije Igor Dodon izrazio je nadu da će razgovarati sa ruskim predsednikom Vladimirom Putinom u Sankt Peterburgu o proterivanju petoro ruskih diplomata iz Moldavije.\nOn je pozvao ruske lidere da ne donose ishitrene odluke kao odgovor na provokacije moldavske vlade koja je proterala petoro ruskih diplomata iz Moldavije.\nProterivanje ruskih diplomata – udar na predsednika Moldavije\n„Recipročne mere će pogoditi obične građane, a ne vlasti koje su donele takvu odluku“, rekao je on.\nMoldavski predsednik je dodao da će prisustvovati Međunarodnom ekonomskom forumu od 1. do 3. juna u Sankt Peterburgu, dok je portparol Kremlja rekao da će susret dvojice lidera tamo biti i održan.\nPredsednik Moldavije juče je osudio odluku moldavske vlade da proglasi ruske diplomate personama non grata u toj zemlji.\n„Ogorčen sam neprijateljskim potezom predstavnika moldavske diplomatije i kategorički ga osuđujem“, izjavio je on i istakao da je ova odluka u suprotnosti sa njegovom željom da obnovi odnose sa Rusijom.\nProterivanje, diplomate, Igor Dodon, Vladimir Putin, Moldavija


Mondo\t18.10.2017 21:08\nMinistar odbrane Alekandar Vulin najavio je danas da će do kraja meseca Vlada doneti zaključak o konverziji duga i preuzimanju odgovarajućeg vlasništva u Jumku.\nPosle toga se očekuje da će ta kompanija vrlo brzo moći da postane deo odbrambene industrije Srbije, saopštilo je Ministarstvo.\nKada se to bude desilo, a desiće se zato što tako želimo i zato što svi verujemo u Jumko i njegovu budućnost, sudbina Jumka će biti izvesna i sigurna, istakao je Vulin tokom posete toj kompaniji.\nOn je naglasio da to znači da će kompanija imati stabilno i sigurno tržište, ali i da će Vojska Srbije imati sigurnog partnera, "od koga će uvek moći da očekuje zadovoljenje svih svojih potreba".\nVulin je naveo da u ovom trenutku, u odbrambenoj industriji radi 11.815 radnika, a na proizvodnji naoružanja i vojne opreme njih 20.000.\nOdbrambena industrija Srbije i proizvodnja naoružanja i vojne opreme postaju, i postali su, izuzetno značajna privredna grana, a država će nastaviti da ulaže, poručio je on.\nVulin je naglasio da se nada da će Srbija upravo zbog toga već do kraja godine doneti zakon u kome će konačno biti regulisana mogućnost da investitori ulažu u odbrambenu industriju, ali samo do 49 odsto.\nOnaj ko može da nam donese novac, tržište i tehnologiju je svakako dobrodošao, ali će upravljački kapacitet i upravljački paket uvek ostati u rukama države, jer je odbrambena industrija Srbije nešto što nam je strateški važno i bez čega ne možemo da ostanemo, rekao je on, navodi se u saopštenju.\nPotrošači spremite se, dolazi i SparNa stolu sa MMF-om plate, penzije, budžet i poreziNaglo zahlađenje stiglo u Srbiju'Jura' deo proizvodnje seli u Albaniju, bez posla ostaje 350 radnikaAntimonopolska češlja 'Masterkard'Srpsko crveno zlato više ne sija - malina 40 RSDPlaćanje putem interneta štedi 4.000 dinara godišnjeBez kriterijuma za obračun penzijaFiskalni savet: Povući izmene i dopune Zakona o PIOAlibaba u Srbiji do kraja godineGrađani gube bitku sa graditeljima bez papira'Petrohemija' nekad gubitaš, a sada šampionNovac koji Srbija izdvaja za Kosovo još uvek pod 'velom tajne'Kraj za 'srpsku nutelu', konačno pravda za 'građane drugog reda'Kamate padaju, ali zato rastu cene naknadaPala odluka: Evo ko je novi vlasnik PKB-aOd danas skuplja putarina za vozila sa stranim tablicamaPenzioneri i srećni i besni, ovo su nova pravila10 stvari koje sigurno niste znali o LidluMali: Penzije od 1. oktobra nikada veće


Vlasotince za dva meseca dobija još jedno igralište, apel roditeljima da poštuju oznake - juGmedia\nVlasotince za dva meseca dobija još jedno igralište, apel roditeljima da poštuju oznake\nDečje igralište za koje je mobilijar i opremu opštini Vlasotince donirala kompanija Biersdorf nakon pobede u glasanju za Nivea igrališta, biće izgrađeno za dva meseca, najavio je pomoćnik predsednika opštine Vlasotince Vladimir Kocić.\n“Vrednost te donacije je tri i po miliona dinara, a oko tri miliona uložiće opština Vlasotince čija je obaveza da uradi pripremne građevinske radove, postavi osvetljenje i video nadzor na igralištu”, kaže Kocić.\nŠto se tiče igrališta Vlasina 1 koje je nedavno izgrađeno između dva mosta, Kocić apeluje na sve građane da decu još uvek ne dovode na igralište koje nije u potpunosti u funkciji, pogotovo što na to ukazuju i oznake na njemu.\n“Nakon prvog pregleda igrališta ustanovljeno je da ispod jednog mobilijara treba dodati još jedan sloj gumene podloge radi veće bezbednosti. Takođe, na osnovu novog Pravilnika o dečjim igralištima potrebno je da se dve sprave dopune dodatnim letvicama da ne bi došlo do zaglavljivanja”, poručuje on.\nDodaje da sledi i montaža video nadzora, a za određene prepravke i sugestije “Jugoinspekta” iz Novog Sada opština je već počela sa prikupljanjem ponuda kako bi otklonila nedostatke\nNepoznati počinioci polomili su i deo ograde na igralištu, koja je sanirana.\nIako na terenu stoji oznaka da igralište još uvek nije u funkciji, roditelji svakodnevno dovode decu da ovde provedu deo slobodnog vremena.\nDoktor nauka u 28. godini\nIspovest zavisnika sutra u Leskovačkom kulturnom centru\nO sudiji Dušanu Saviću i “mafiji” u fudbalu na jugu Srbije\nUpravni odbor Jedinstva iz Bošnjaca održao je vanrednu sednicu odmah nakon utakmice sa Car konstantinom u Nišu na kojoj je razmotreno istupanje iz…\nTraktorista poginuo u jednoj od 6 saobraćajnih nesreća\nLESKOVAC – U protekla 72 sata u leskovačkom kraju dogodilo se 6 saobraćajnih nezgoda u kojima je 5 osoba zadobilo lakše povrede, a jedna osoba je…


Novi predsednik Enigmatskog saveza Srbije\n25. фебруара 2017. enigma SVET ENIGMATA 0\nSkupština Enigmatskog saveza Srbije je u subotu, 25. februara, za novog predsednika ESS izabrala Željka Dimovića, uglednog enigmatu iz Sombora, člana ED „Dr. Đorđe Natošević“. On je svoj plan rada saopštio na samoj sednici, i na svom blogu.\nZa potpredsednika ESS izabran je Ljubiša Banović, enigmata iz Beograda, član EK „Nova zagonetka“.\nNa sednici održanoj u sali beogradskog hotela „Union“, izabrani su i ostali članovi Predsedništva ESS: Mile Janković, Stanko Žugić, Zlatan Pupezin, Krsta Ivanov, Živadin Jovanović, Sreten Perić, Marjan Radaković, Voja Dodevski i Vladimir Šarić .\nRedakcija „Enigme“ čestita i želi uspešan rad novom rukovodstvu Enigmatskog saveza Srbije, u nadi da će se saradnja krovne organizacije srpskih enigmata i najstarijeg i najkvalitetnijeg enigmatskog lista na Balkanu nastaviti i obogatiti.\nOvom prilikom, još jednom se zahvaljujemo dosadašnjem rukovodstvu ESS, na čelu sa Acom Jankovićem, velikim i zaslužnim enigmatskim pregalnikom, na više nego plodnoj saradnji, razumevanju i uvažavanju.


Vučić: SNS ubedljivo pobedila na lokalnim izborima u četiri opštine -\n16. decembra 2018.0624\nLjudi neće nemire i nerede, hoće rad, ozbiljnost i odgovornost, rekao je Vučić na pres konferenciji u sedištu SNS i dodao da građani vide i da je zemlja ugrožena zbog Kosova i Metohije.\nLista oko SNS na izborima u Lučanima osvojila je 66,25 odsto, ili 27 mandata, a Savez za Srbiju 9,57 odsto, ili, u mandatima, SNS 27 mandata, a SZS 4.\nLista oko SNS na izborima u Lučanima osvojila je 66,25 odsto, ili 27 mandata, rekao je Vučić.\nSavez za Srbiju osovjio je 9,57 odsto ili 4 mandata, dok su cenzus prešle Grupa građana „Jedan tim“ sa 7,24 odsto i SPS sa 6,37 odsto imaće po dva mandata.\nU Doljevcu je SNS osvojila 83,4 odsto, a cenzus su prešle Jedinstvena Srbija sa nešto više od 6 odsto, i SPS sa 5,52 odsto.\nNa izborima u Kuli lista okupljena oko SNS osvojila je 59,68 odsto glasova ili 20 mandata. SPS je dobila 11,1 odsto, ili pet mandata, Grupa građana „Kritična masa“ 8,9 odsto i POKS 6,67.\nStefanović će otići kad i ja\nStefanović će otići kad i ja, rekao je večeras predsednik SNS Aleksandar Vučić, povodom medijskih navoda da je ministar Nebojša Stefanović ponudio ostavku nakon što nije dobio odobrenje da uhapsi pripadnike opozicije koji su večeras upali u policijsku stanicu u Lučanima.\nPredsednik SNS je rekao da će o incidentu u Lučanima i ostavci sam Nebojša Stefanović govoriti sutra.\nNebojša će o tome sutra, nije to bilo u takvoj formi. U Lučanima, u jednoj od tih nasilničkih akcija, nije učestvovao niko iz SNS, a onda se dogodilo da su upali u policijsku stanicu. Nebojša me uznemiren zvao i rekao da niko nema pravo da tako uznemirava i preti. Rekao sam mu da dok nema nasilja da ih pusti. Njemu je to bilo teško, ali on će otići kad i ja, rekao je Vučić.\nVučić je dodao i da o rezultatima ne voli da priča, da se ne raduje preterano, jer zna kolika je odgovornost na našim leđima.\nKako je istakao, čini mu se da je i ljudima sve jasno, a Srbija je, kaže, mnogo važnija od političkih stranaka, i od SNS.\nImamo važnu i veliku borbu za Srbiju i oko KiM, da probamo da zaštitimo naš narod i naše interese, ali ne zaboravite da nas čeka mnogo toga i oko ulaganja u veštačku inteligenciju, napredne tehnologije, jer je to budućnost i tako želimo da vidimo Srbiju – koja se razvija i ide napred, rekao je Vučić.\nUkazao je da lokalni izbori nisu merilo u potpunosti, jer na parlamentarnim izborima neko uvek dobije malo više, a neko malo manje.\nPrimera radi, naveo je da SRS i SPS uvek na centralnom nivou dobiju nešto više, nego na lokalu.\nDodao je da SNS u nekim sredinama ima lošije ljude, koji snižavaju rejting stranke i da će na tome morati da rade.\nRelated tags : aleksandar vučićizbori 2018izbori kulaizbori lučanikladovokulalokalni izborilučanirezultati izborasnssrpska napredna strankavučić\nVladislava Maksimović dolazi na čelo JKP “Zelenilo” Pančevo\n30. marta 2021.01730\n28. decembra 2018.11706\n3. decembra 2021.0258\n7. jula 2022., 15:46


Glasine: Microsoft radi na "pristupačnom flagshipu" sa metalnim okvirom\nponedjeljak, 05 Oktobar 2015 13:30\nNakon glasina o novom Huawei P9 telefonu, stižu nam i glasine o prvom Microsoftovom Windows 10 telefonu srednje kategorije - naime, pored Lumia 950 i 950 XL flagship modela, te Lumie 550, namijenjene nezahtjevnim korisnicima sa plitkim džepom, Microsoft ovih dana radi i na telefonu koji će se na tržištu pozicionirati između njih.\nKako prenosi GSMArena, Microsoft bi uskoro mogao predstaviti svoj novi i još uvijek neimenovani mid-range smartphone iz Lumia porodice, koji anonimni izvori bliski kompaniji opisuju kao "pristupačan flagship".\nNažalost, detaljnije specifikacije samog uređaja za sada nisu poznate, tako da će se ljubitelji mobilnih verzija Windowsa ovaj put morati zadovoljiti sa podatkom kako će nova Lumia srednje kategorije imati metalni okvir.\nViše detalja o telefonu bi mogli dobiti već sutra, kada se očekuje Microsoftovo predstavljanje novih Windows 10 telefona i Surface Pro 4 tableta.\nIspeglani Batman: Arkham Knight za PC izlazi krajem oktobra\nDeset hiljada routera zaraženo "malwareom" koji ih čini sigurnijim


Moskva očekuje objašnjenje Moskve zbog depeša WiliLeaksa\n9. decembar/prosinac, 2010.\nMoskva traži objašnjenje od NATO-a nakon objavljivanja američkih tajnih diplomatskih depeša na internet stranici "Wikileaks" u kojima se navodi da ja Alijansa zradila tajne planove za odbranu Baltičkih država.\nBritanski dnevnik "Gardijan", pozivajući se na depeše dobijene od "Wikileaksa", pisao je početkom sedmice da je NATO donio odluku početkom godine, na urgiranje SAD i Njemačke, da za svaki slučaj izradi planove odbrane za bivše sovjetske republike Estoniju, Letoniju i Litvaniju.\n"Normalno, imamo pitanja u vezi objavljenih informacija `Wikileaksa`. Postavili smo ova pitanja NATO-u i očekujemo odgovore. Mislim da imamo pravo na to", rekao je šef ruske diplomatije Sergej Lavrov.\nRuski predstavnik u NATO-u Dmitrij Rogozin rekao je početkom sedmice da je poslao pismo rukovodstvu NATO-a u kojem zahtjeva objašnjenje.\nPrema njegovim riječima, Rusija će zatražiti od NATO-a da poništi navedeni plan odbrane ukoliko su tačne informacije u tajnim diplomatskim depešama.\nNATO je početkom sedmice saopštio da nije razgovarano o sadržaju objavljenih tajnih diplomatskih dokumenata ili od odbrambenim planovima.


Dok se ne riješi problem skladištenja, popisnice će biti čuvane po kućama - Popis monitor\n0facebooktwittergoogle+ Dok se ne riješi problem skladištenja, popisnice će biti čuvane po kućama\nOktobar 2, 2013\tIstinomjer\tVeć prvi dan popisivanja evidentirane su brojne nepravilnosti i propusti u organizaciji Popisa u BiH, a možda i najveća je ta da popisivači/ice sve popunjene popisnice nose kući jer u lokalnim popisnim komisijama u FBiH nisu obezbjeđeni adekvatni uslovi za njihovo čuvanje.\nTragom članka sa portala Klix.ba, Popismonitor je ovu informaciju provjerio sa nekoliko popisivača i došao do istog zaključka, a svi pokušaji da kontaktiramo nekoga iz Agencije za statistiku BiH su ostali bez uspjeha.\nPopisivači/ice koje je kontaktirao Popismonitor kažu kako još uvijek nisu potpisali ugovore, a neki čak nisu popisali niti izjavu o povjerljivosti ličnih podataka.\nOsim ovog problema, putem stranice za prijavu problema na web stranici Popismonitor pristigle su i brojne prijave građana.\nKako piše portal klix.ba centralno skladište bi trebalo biti u Istočnom Sarajevu, no te prostorije nisu opremljene. Nadležni vjeruju da će to pitanje biti riješeno do 15. oktobra, a do tada će popisivači nositi materijal kućama, odnosno odnositi u prostorije opštinskih popisnih povjerenstava.\n“Materijal popisivači nose s sobom kući, a na kraju popisa ga predaju komsijama”, kazala je za FTV Minela Biberović, općinska instruktorica u sarajevskom Novom Gradu.\nIako na taj način nisu adekvatno zaštićeni podaci građana BiH i postoji mogućnost zloupotrebe, Mirsada Adembegović, službenica za odnose sa javnošću Agencije za statistiku BiH tvrdi da nema razloga za brigu i da će za 15 dana biti riješen problem skladištenja podataka.\n“Svako lice ima pravo da podnese prigovor kada sazna ili posumnja da su njegovi lični podaci zloupotrebljeni. Mi provodimo postupak i utvrđujemo da li je ta konkretna obrada bila protivzakonita”, kazao je Petar Kovačević, direktor Agencija za zaštitu ličnih podataka u BiH\nHidajeta Čolović, zamjenica direktorice Zavoda za statistiku FBiH, istakla je za Federalnu televizuju da je 18.000 popisivača na terenu i da danas nisu zabilježeni veći problemi.\n“Nisu svi popisivači potpisali ugovore, jer se oni još printaju. No, iako nemaju ugovore oni mogu raditi jer su se obavezali time što su dali izjavu o povjerljivosti podataka”, istakla je Čolović, dodavši da su instruktori popisivačima savjetovali da polako rade, kako bi smanjili mogućnost greške, s obzirom da ima popisivača koji lošije obavljaju svoj posao.\nOna je navela da se nada da će se svi ti problemi prevazići u narednim danima i da će popis stanovništva proći u skladu sa zakonom.\nOpravdanje Agencije za statistiku BiH: Popisivači materijale nose kući zbog udaljenosti općinskih komisija Oktobar 1, 2013